3 Langkah Penting Untuk Rawat NLD, Penyakit Kulit Akibat Diabetes!

Penyakit kencing manis boleh bawa banyak komplikasi pada tubuh badan anda dan ini juga termasuklah penyakit kulit akibat diabetes
N
ecrobiosis Lipoidica Diabeticorum
 (NLD).

Tidak dinafikan, mungkin kurang ramai yang tahu atau sedar akan komplikasi NLD ini jika ia terjadi melainkan mereka telah sah menghidap penyakit kencing manis.

Persoalannya,
adakah ia komplikasi yang umum lagi bahaya
? Jom teruskan membaca artikel untuk tahu apa dan bagaimana cara untuk rawat penyakit kulit akibat diabetes ini!

Apa itu penyakit kulit akibat diabetes NLD?

Untuk pengetahuan anda semua, NLD adalah sejenis masalah kulit diabetes yang boleh berlaku akibat kencing manis
 dan biasa berlaku pada bahagian tulang keting
.

Pun begitu, bahagian tubuh badan yang lain juga tidak terkecuali seperti pada wajah, kepala, perut, bawah lengan, tapak tangan, tapak kaki serta lain-lain kawasan.

Sekiranya ia terjadi pada anda, zat kolagen atau protein di kulit akan rosak sekali gus menimbulkan tompokan berwarna seakan merah, kuning atau coklat pada kulit.

Menurut
Indian Journal of Endocrinology and Metabolism
, ia adalah sejenis komplikasi diabetes yang sangat jarang berlaku dengan peratusan di bawah 1% ke 2%.

Ia mungkin akan lebih tinggi risiko buat wanita berbanding lelaki, orang tua berbanding orang muda serta
pesakit diabetes jenis 1 berbanding pesakit diabetes jenis 2
.

Apa simptom penyakit kulit akibat diabetes NLD?

Seperti mana yang telah kami nyatakan di atas tadi, masalah kulit diabetes ini biasa terjadi pada bahagian tulang keting namun tidak mustahil juga pada bahagian lain.

Awalnya, ia hanya akan menimbulkan tompokan berwarna seakan merah, kuning atau coklat yang bersaiz kecil namun lama-kelamaan ia mungkin akan bertambah besar.

Dalam pada itu, penderita diabetes dan NLD mungkin turut mengalami simptom lain seperti:

Rasa gatal dan sakit pada tompokan

Penampakan salur darah (telangiektasis)

Penurunan kadar keringat

Penurunan sensasi kulit

Kulit mula memucat dan menipis

Apa yang jauh lebih membimbangkan adalah kondisi ini mungkin boleh menyebabkan pesakit kencing manis lebih mudah
mengalami ulser atau luka pada kulit mereka
.

Berikut adalah punca dan risiko yang boleh terjadi pada anda!

Sehingga kini, masih lagi tiada punca komplikasi penyakit kulit akibat diabetes ini yang dapat diketahui dengan pasti selain perubahan pada zat kolagen dan protein di kulit.

Pun begitu, MedlinePlus mengandaikan bahawa kondisi NLD berlaku akibat kerengsaan dan keradangan pada salur darah kecil di kulit angkara faktor risiko autoimun.

Antara faktor risiko tersebut termasuk aspek jantina (wanita > lelaki), usia (tua > muda), jenis diabetes (jenis 1 > jenis 2)
selain faktor risiko luar lain seperti merokok
.

Meskipun NLD akan mengakibatkan perubahan agak ketara pada kulit, namun ia mungkin tidak menyebabkan kanser kulit terutamanya karsinoma sel skuamosa.

Apa yang mungkin lebih membimbangkan adalah penyakit kulit akibat diabetes ini dikatakan akan meningkatkan risiko
retinopati diabetik dan nefropati diabetik
.

Bagaimana cara untuk rawat komplikasi NLD?

Perkara paling utama yang anda perlu buat adalah dengan berjumpa doktor segera untuk mendapatkan diagnosis lebih tepat akan tompokan yang ada pada kulit anda.

Setelah disahkan ia adalah NLD, maka langkah untuk mengawal gejala boleh mula diambil ekoran punca masalah kulit diabetes ini masih lagi belum dapat dipastikan.

Berikut adalah antara
 cara untuk rawat komplikasi akibat diabetes
 ini yang disyorkan oleh doktor:

#1. Pengambilan ubat klinikal

Penyapuan krim kortikosteroid
 adalah cara yang paling umum untuk mengurangkan kerengsaan dan keradangan pada kulit agar ia tidak merebak ke bahagian lain pula.

Penyuntikan ubat steroid juga mungkin perlu untuk melawan kerengsaan dan keradangan namun ia perlu dilakukan dengan berwaspada untuk elak kulit daripada menipis.

Pengambilan ubat oral turut penting dalam usaha meningkatkan sistem imunisasi tubuh badan di samping meningkatkan aliran darah pada bahagian yang terkesan.

#2. Penjagaan di rumah

Di rumah pula, anda masih perlu untuk rawat masalah kulit diabetes ini dengan cara
 mengawal kadar gula dalam darah
 agar ia kekal berada pada tahap yang stabil.

Selain itu juga, awas dengan segala luka pada kulit tubuh badan anda. Jika ada, segera rawat agar ia tidak bertambah teruk menjadi luka atau ulser yang lambat sembuh.

Dalam masa yang sama, sila buang segala tabiat buruk seperti mengambil makanan atau minuman tinggi gula selain berhenti merokok agar diabetes anda dapat dikawal.

#3. Rawat penyakit kulit akibat diabetes NLD dengan terapi laser atau foto

Bagi tujuan kosmetik pula,
anda masih boleh melakukan terapi laser atau foto
 bagi mengurangkan tompokan pada kulit anda namun ia tidak dapat dijamin keberkesanannya.

Bagi kes yang lebih parah, anda juga mungkin terpaksa melakukan prosedur pembedahan untuk membuang kawasan kulit yang mengalami tompokan NLD lebih serius.


Ini 4 Alasan Kukuh Mengapa Anda Perlu Pakai Serum Muka!

Anda selalu menggunakan serum muka? Tetapi adakah ia penting dan memberikan kebaikan kepada aspek penjagaan wajah? Jom bongkar mengenainya!

Apa itu Serum Muka?

Perbezaan terbesar antara serum dengan krim atau losyen adalah apa yang tidak terkandung di dalamnya.
Serum mengenepikan kandungan bahan-bahan pelembap
 atau pengekalan air seperti minyak petrolatum mahupun minyak mineral yang menyimpan air daripada disejat.

Ia juga kurang mengandungi bahan yang bertindak sebagai agen pelincir atau penebalan seperti kacang atau minyak bijian. Kebanyakan serum berasaskan air dan langsung tidak mengandungi sebarang minyak.

Biasanya bahan terkandung dalam
serum ini adalah yang berperanan seperti agen antipenuaan
 yang paling berkesan iaitu antioksidan, peptida dan agen pencerahan kulit seperti asid kojik (
kojic acid
) – boleh ditemui dalam produk tanpa preskripsi.

Faedah Serum Muka

Serum muka dihasilkan daripada molekul yang sangat kecil, jadi ia membenarkan kulit untuk menyerapnya dengan lebih cepat dan dapat masuk dengan mendalam pada kulit.

Menurut pakar dermatologi
, serum mungkin amat sesuai bagi mereka yang mempunyai
kulit jenis berminyak
 tetapi ia tidak sesuai untuk digunakan oleh setiap individu.

Ini kerana tekstur cecair atau gel seperti serum bukanlah satu gandingan baik bagi individu yang mempunyai masalah kulit kronik seperti ekzema atau rosacea, di mana serum akan melemahkan ‘barisan’ penghadang kulit.

Bagi individu dengan masalah kulit, serum yang menembusi kulit terlalu cepat, berkemungkinan akan cenderung untuk mengakibatkan timbulnya masalah kerengsaan.

Kelebihan menggunakan serum

Secaranya ringkasnya terdapat beberapa kelebihan penggunaan serum dalam rutin penjagaan wajah harian. Antaranya:

Serum mempunyai tekstur nipis dan biasanya datang dalam bentuk cecair. Oleh kerana ia mempunyai molekul kecil
,
 kulit anda akan dapat menyerapnya lebih cepat dan lebih mendalam.

Pelembap diperbuat daripada beberapa bahan kimia dan ekstrak yang dimaksudkan untuk melembapkan wajah anda dengan
menyelamatkan kulit anda daripada merekah akibat kekeringan
 dan sejuk. Sementara itu, serum muka biasanya dibuat dari ekstrak kuat yang 10 kali lebih pekat daripada pelembab tetapi tidak berfungsi untuk melembapkan kulit. Jadi amat sesuai untuk individu kulit berminyak.

Terdapat pelbagai jenis serum di pasaran. Sebagai contoh, terdapat serum muka untuk antipenuaan, jeragat, bintik-bintik hitam,
kulit kering
, kulit berminyak atau kulit berjerawat. Ia mensasarkan keperluan tertentu dan anda dapat melihat hasilnya dengan lebih cepat. Jadi pastikan anda membeli serum mengikut keperluan kulit anda.

Serum biasanya datang dalam botol kecil. Tetapi penggunaan 1 hingga 2 titis sudah mencukupi untuk seluruh muka. Oleh itu, satu botol  dengan berat 28 gram boleh bertahan selama berbulan-bulan.

Kelemahan penggunaan serum

Walau bagaimanapun, daripada kelebihan yang dinyatakan di atas, terdapat beberapa kelemahan mengenai serum muka yang perlu anda pertimbangkan, seperti:

Memandangkan ia mengandungi ramuan aktif dan khusus, serum mempunyai harga yang lebih tinggi daripada pelembap biasa. Ia biasanya dijual pada harga tertinggi dalam rangkaian produk penjagaan kulit lengkap.

Ia mensasarkan masalah tertentu pada kulit anda. Ramai individu yang mempunyai masalah kulit lebih daripada satu biasanya bingung dan tidak tahu bagaimana membuat keputusan antara produk.

Bagi individu dengan masalah kulit yang pelbagai, anda perlu menetapkan apakah yang menjadi keutamaan anda. Sebagai contoh, jika anda mempunyai keinginan untuk mempunyai kulit yang lebih berseri sebagai keutamaan, maka pilihlah serum yang bertindak sebagai agen pencerahan kulit sebelum anda berhadapan dengan masalah kulit berjerawat.

Individu yang mempunyai ekzema
, rosacea atau sebarang keadaan kulit kronik yang lain mungkin perlu mendapatkan nasihat dan pandangan daripada doktor sebelum sebarang penggunaan serum kerana serum menembusi kulit dengan begitu cepat dan melemahkan fungsi penghalang kulit.

Cara Pemakaian Serum Muka

Tanpa mengira apa juga jenis serum muka yang anda pilih, sekiranya anda memutuskan untuk menambahkan produk serum ke dalam rutin penjagaan wajah, berikut adalah cara yang betul untuk mengaplikasi serum ke wajah anda untuk mendapatkan kesan maksimum.

Selepas
 rutin mencuci wajah anda
, gunakan sejumlah serum mengikut kuantiti yang disarankan untuk kulit anda. Kaedahnya adalah dengan menepuk-nepuk serum kepada kulit dengan menggunakan jari anda.

Jika anda mempunyai kulit sensitif, anda dinasihatkan untuk menunggu antara tempoh 10 hingga 15 minit selepas mencuci wajah sebelum menggunakan serum. Ini kerana dalam keadaan kulit yang lembap, produk berasaskan air adalah mempunyai kecenderungan untuk menyebabkan kerengsaan. Jadi, sebaiknya, biarkan kulit kering secara semula jadi sebelum meletakkan serum bagi melambatkan proses penyerapannya.

Menggunakan serum tidak bermakna anda tidak boleh
menggunakan pelembap kegemaran
. Apa yang perlu dilakukan adalah untuk mengaplikasikan serum pada wajah terlebih dahulu sebelum memakai pelembap, supaya tidak ada bahan boleh menyekat ia daripada menembusi kulit anda.

Langkah Penjagaan Wajah

Penjagaan wajah adalah penting untuk memastikan
kesihatan kulit muka
 akan sentiasa terjaga dan terhindar daripada sebarang radikal bebas yang boleh merosakkan kulit.

Namun, sebelum membuat sebarang keputusan untuk menggunakan sebarang serum, pastikan anda memastikan kesesuaiannya dengan kulit wajah anda.

Ini penting untuk mengelakkan sebarang masalah kulit yang tidak diingini daripada berlaku di kemudian hari. Jika terdapat sebarang keraguan, pastikan anda berjumpa dengan pakar dermatologi untuk mendapatkan nasihat, pemeriksaan dan rawatan.


Nak Anak Cepat Pandai, Buat 10 Aktiviti Yang Mampu Merangsang Otak Bayi Anda Seperti Ini

Jika anda ingin melahirkan anak yang bijak, anda perlu mula merangsang otak anak sejak bayi lagi. Bagaimana caranya? Cuba lakukan kaedah di bawah bersama bayi anda. Cara ini bukan sahaja boleh menggalakkan fungsi otak bayi bahkan juga dapat merapatkan jalinan kasih sayang ibu bapa dan bayi. Cubalah!

Berborak dengan bayi anda bagi membantunya belajar cara berkomunikasi. Ulang perkataan yang disebut dan galakkan si manja apabila dia cuba untuk meniru suara anda.

Ajar bayi tentang anggota badan. Contohnya, tanya bayi anda, “Mana hidung, baby?” dan tunjukkan hidung si manja. Teruskan dengan menyebut dan menunjuk anggota tubuh badan bayi yang lain.

Menyanyikan lagu dan bertepuk tangan. Jika anda kerap berbuat begitu, si manja akan cuba untuk meniru pergerakan dan suara anda. Cara ini juga dapat membantu bayi mengembangkan kordinasi tangan-mata dan bahasanya.

Rangsang kordinasi tangan-mata bayi anda dengan memegang mainan yang berwarna-warni untuk digenggam oleh si manja.

Melakukan pelbagai memek muka seperti tersenyum lebar, menjelir lidah ataupun membuka mulut luas-luas. Selang beberapa bulan, anda akan lihat bayi anda meniru gaya anda.

Rangsang kordinasi dan kemahiran motor halus bayi dengan menyediakan objek yang kecil dan selamat untuk si manja ambil. Contohnya, anda bawa bayi duduk di luar rumah dan cabut rumput atau petik bunga. Si manja pasti akan seronok melakukannya.

Bacakannya buku cerita dan menunjuk kepada objek serta menyebutnya.

Jika bayi sudah boleh duduk, letakkan mainan di atas lantai dan rangsangnya untuk merangkak (bergerak) dan mencapai mainan tersebut.

Berikan bayi mainan blok ABC dan mintanya memasukkan blok ke dalam kotak acuan.

Main permainan “di mana barang tersembunyi”. Sorokkan barang yang berwarna terang di bawah kain atau di bawah pasir kinetik. Kemudian, anda boleh letakkan tangan bayi menyentuhi objek dan membantunya mencari barang yang disorokkan. Lama- kelamaan, dia boleh mencari barang tersebut sendiri tanpa bantuan anda.


Perut Mengeras Bila Hamil 4 Bulan? Ini 5 Punca Yang Mungkin Anda Sedang Alami

Anda sedang mengandung, tapi masuk trimester kedua, mengapa perut mengeras ketika hamil 4 bulan? Bukan itu sahaja, anda juga alami perut mengeras ketika hamil 5 bulan dan juga bulan keenam.

Apakah punca ia berlaku dan adakah ia sesuatu yang perlu dibimbangkan?

Untuk mendapatkan lebih banyak info berkenaan Kehamilan, anda boleh klik
di sini
.

Perubahan pada trimester kedua: Perut mengeras ketika hamil 4 bulan

Bagi wanita yang sedang mengandung, kehamilan yang dialami ini boleh dikatakan sebagai satu pengalaman baharu dan juga mengujakan.

Namun, kehamilan juga pasti akan melibatkan beberapa perubahan fizikal selain melalui pengalaman yang tidak pernah anda jangkakan.

Salah satunya berkenaan perut mengeras ketika hamil 4 bulan.

Keadaan perut seperti ini tidak hanya berlaku pada bulan keempat
, tetapi perut mengeras ketika hamil 5 bulan dan juga bulan keenam.

Jika anda perhatikan, ketiga-tiga bulan ini merupakan tempoh di mana anda sedang berada
dalam trimester kedua kehamilan
.

Untuk pengetahuan anda, terdapat pelbagai punca atau faktor yang boleh menyebabkan perut mengeras dan ia berbeza mengikut trimester kehamilan anda.

Jadi, apakah punca yang menyebabkan perut mengeras ketika hamil 4 bulan?

Ini dua punca perut mengeras ketika hamil 4 bulan

Pada trimester kedua, anda mungkin akan terus merasakan keadaan perut yang mengeras, kekejangan, selain sakit yang mencucuk-cucuk di sekitar rahim anda.

Keadaan ini mungkin telah anda
lalui pada trimester pertama
, namun ia akan berterusan apabila anda sudah mula
memasuki trimester kedua
.

Rasa sakit seperti ini dikenali sebagai sakit ligamen bulat kerana ligamen bulat terletak di sisi rahim dan ia menghubungkan rahim anda dengan pangkal paha.

Semasa anda hamil, ligamen bulat ini akan meregang atau mengeras seiring dengan perkembangan rahim.

 Jadi, tidak pelik jika anda sudah mula berasa sakit.

Ini merupakan antara faktor biasa mengapa perut mengeras ketika hamil 4 bulan.

Selain itu, terdapat faktor kedua yang boleh menyebabkan perut mengeras ketika hamil 5 bulan.

Ia disebut sebagai kontraksi palsu atau
kontraksi Braxton-Hicks
.

Kontraksi Braxton-Hicks ialah kekejangan yang berlaku pada perut anda dan ia berlaku secara berkala semasa trimester kedua.

Tujuan kontraksi Braxton-Hicks adalah untuk menyediakan rahim ketika proses kelahiran bayi.

Kontraksi palsu ini membantu menguatkan otot dalam rahim dan menggalakkan aliran darah ke plasenta.

Kontraksi Braxton-Hicks adalah sesuatu yang normal dan sangat biasa berlaku.

Ia boleh berlaku sekitar 30 hingga 60 saat, atau lebih lama sehingga mencapai tempoh 2 minit.

Bagaimana rasa perut mengeras ketika hamil 4 bulan disebabkan kontraksi Braxton-Hicks?

Anda boleh mengenal pasti adakah perut mengeras ketika hamil 5 bulan atau trimester kedua ini disebabkan oleh kontraksi Braxton-Hicks atau kontraksi palsu.

Apabila kontraksi Braxton-Hicks terjadi, ia akan terasa seperti otot menegang atau mengeras pada perut anda.

Jika anda meletakkan tangan anda pada perut apabila kontraksi berlaku, anda mungkin dapat merasakan rahim anda menjadi keras.

Kontraksi ini boleh berlaku secara tiba-tiba dan tidak teratur.

Seperti yang telah dinyatakan sebelum ini, ia biasanya berlangsung selama kira-kira 30 saat sehingga dua minit.

Kontraksi ini sememangnya membuatkan wanita hamil berasa tidak selesa, namun ia tidaklah menyakitkan.

Jika kesakitan atau ketidakselesaan disebabkan kontraksi anda semakin berkurangan, ia sememangnya kontraksi Braxton-Hicks.

Adakah perut mengeras disebabkan kontraksi Braxton-Hicks ini perlu dirisaukan?

Secara umumnya, kontraksi palsu ini tidak perlu dirisaukan kerana ia tidak berbahaya dan hanya berlangsung untuk seketika.

Namun, anda perlu memerhatikan kontraksi yang anda alami untuk memastikan ia bukanlah tanda
kelahiran bayi pramatang
.

Antara tanda
kontraksi kelahiran pramatang
 ialah:

Kontraksi menjadi lebih kuat dan kerap

Terdapat pengeluaran cecair daripada faraj

Kontraksi tidak berhenti walaupun setelah anda meminum air dan berehat

Berlaku pendarahan pada faraj

Jika keadaan seperti ini berlaku, ia bukan lagi kontraksi palsu.

Boleh jadi ia tanda-tanda kelahiran pramatang atau disebabkan komplikasi kehamilan yang lain.

Sebab-sebab lain perut menjadi keras

Selain daripada dua faktor yang disebutkan di atas, terdapat beberapa punca lagi yang boleh menyebabkan perut mengeras ketika trimester kedua.

Antaranya ialah:

#1. Perkembangan kerangka janin

Apabila sudah mula memasuki trimester kedua, kerangka janin akan menjadi semakin besar.

Ini akan menyebabkan rahim semakin mengembang dan perut juga akan menjadi semakin keras.

#2. Sembelit

Jangan pelik kerana masalah sembelit juga boleh menyebabkan perut ibu hamil menjadi keras.

Oleh itu, bagi mengelakkan masalah sembelit ketika hamil, ibu mengandung dinasihatkan untuk mengambil banyak buah-buahan dan sayuran yang tinggi kandungan serat.

Serat akan membantu proses pencernaan menjadi lebih lancar dan memudahkan proses pembuangan air besar.

#3. Pergerakan bayi

Pergerakan bayi juga boleh menyebabkan perut menjadi keras.

Namun keadaan ini lebih kerap berlaku pada trimester ketiga berbanding trimester kedua.

Anda tidak perlu berasa risau kerana pergerakan bayi yang normal menunjukkan bayi berada dalam keadaan yang sihat.

Jumpa doktor dengan segera jika kontraksi tidak normal

Kini anda telah mengetahui punca perut mengeras ketika hamil 5 bulan atau trimester kedua.

Namun, jika perut anda mengeras diikuti dengan kontraksi yang tidak normal, sila hadir ke hospital untuk melakukan pemeriksaan lanjut.


Epididimitis

Definisi

Apa itu Epididimitis?

Epididimis ialah tiub di belakang testis yang membawa sperma daripada testis ke uretra.  Epididimitis ialah keradangan epididimis disebabkan jangkitan atau keadaan lain.

Epididimitis kebiasaannya disebabkan jangkitan bakteria atau penyakit kelamin. Testis juga boleh dijangkiti sama, keadaan yang dipanggil epididymo-orcitis.

Apakah kebarangkalian Epididimitis?

Simptom epididimitis yang biasa berlaku ialah:

Epididimis yang bengkak dan sakit

Demam ringan

Menggigil

Membuang air kencing dengan kerap atau menyakitkan

Keluar cecair daripada zakar

Rasa sakit pada testis

Rasa sakit sewaktu hubungan kelamin

Darah dalam air mani

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Simptom-simptom

Apakah simptom-simptom Epididimitis?

Simptom epididimitis yang biasa berlaku ialah:

Epididimis yang bengkak dan sakit

Demam ringan

Menggigil

Membuang air kencing dengan kerap atau menyakitkan

Keluar cecair daripada zakar

Rasa sakit pada testis

Rasa sakit sewaktu hubungan kelamin

Darah dalam air mani

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Jika anda mendapati sebarang sakit skrotal, bengkak atau simptom yang disebutkan, sila hubungi doktor anda. Tubuh badan setiap orang memberi tindak balas secara berbeza. Adalah lebih baik untuk berbincang dengan doktor anda tentang rawatan terbaik mengenai situasi anda.

Punca

Apakah Punca Epididimitis?

Punca epididimitis bergantung kepada usia dan tabiat pesakit. Antaranya termasuklah:

Jangkitan kelamin: punca utama epididimitis dalam kalangan lelaki muda ialah disebabkan gonorrhea dan chlamydia.

Jangkitan: Jangkitan bukan kelamin juga boleh menyebabkan epididimitis, bakteria merebak daripada tempat jangkitan seperti jangkitan laluan kencing atau jangkitan prostat.

Amiodarone (Pacerone) ialah ubat masalah jantung yang menyebabkan keradangan epididimis.

Air kencing dalam epididimis (epididimitis kimia) berlaku apabila terdapat aliran air kencing ke belakang disebabkan angkat berat atau tekanan.

Trauma disebabkan kecederaan groin.

Jangkitan tuberkulosis: punca yang jarang berlaku.

Faktor-faktor Risiko

Apakah yang meningkatkan risiko saya kepada Epididimitis?

Terdapat banyak faktor risiko epididimitis, seperti:

Jika anda tidak bersunat

Jika anda melakukan hubungan kelamin tanpa kondom atau mempunyai pasangan dengan jangkitan kelamin

Jika anda menghidap tuberkulosis

Jika anda mempunyai masalah pada saluran kencing

Jika anda baru sahaja menjalani pembedahan saluran kencing atau kecederaan groin

Jika anda sedang menggunakan kateter air kencing

Jika anda mengambil ubat amiodarone.

Jika prostat anda membesar.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Epididimitis didiagnosis?

Doktor anda akan memulakan dengan pemeriksaan fizikal untuk memeriksa testis atau bahagian groin dan sebarang lendiran daripada zakar. Doktor juga mungkin akan mengambil sampel cairan yang keluar untuk ujian jangkitan kelamin.

Ujian lain untuk mendiagnosis epididimitis ialah:

Ujian darah dan air kencing: sampel akan diambil untuk mengenalpasti sebarang masalah.

Ultrabunyi: ujian pengimejan ini untuk menolak kemungkinan kilasan testis (testicular torsion) dan keadaan lain. Ujian ini membantu doktor melihat bahagian badan dengan jelas dan mengenal pasti punca rasa sakit.

Bagaimana pesakit Epididimitis dirawat?

Epididimitis boleh dirawat dengan menggunakan ubat untuk membunuh bakteria yang terlibat atau mengawal puncanya. Antara ubat yang digunakan ialah:

Antibiotik

Ubat penahan sakit

Ubat anti keradangan

Pembedahan diperlukan jika epididimis perlu dibuang atau untuk memeriksa punca lain.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Epididimitis?

Perubahan gaya hidup dan rawatan sampingan berikut mungkin dapat membantu anda menangani epididimitis:

Rehat secukupnya

Elakkan hubungan kelamin dengan orang lain untuk mengelakkan jangkitan tersebar

Elakkan mengangkat beban yang berat

Pakai pakaian sukan yang sesuai jika bermain sukan lasak

Cari posisi yang selesa untuk mengangkat skrotum dan mengenakan pek ais untuk mengurangkan bengkak.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


12 Cara Ini Dapat Turunkan Lemak Trigliserida, Jika Tidak Boleh Kena Sakit Jantung!

Trigliserida adalah sejenis lemak dalam darah, jika berlebihan ia mengundang
penyakit jantung.
 Mengamalkan 12 cara ini pastinya dapat membantu menurunkan trigliserida anda.

Untuk mendapatkan lebih banyak info tentang
Kesihatan Jantung
, sila dapatkannya
di sini.

Pentingnya penjagaan jantung

Trigliserida merupakan salah satu jenis lemak yang terdapat dalam darah.

Secara amnya, tubuh menukar kalori yang tidak diperlukan menjadi trigliserida dan menyimpannya dalam sel lemak untuk digunakan sebagai tenaga kemudian nanti.

Walaupun trigliserida sumber bekalan tenaga yang penting untuk tubuh, tetapi jika jumlahnya terlalu banyak dalam darah ia akan meningkatkan risiko
penyakit jantung.

Masalah kegemukan
, diabetes tidak terkawal,
pengambilan alkohol
 kerap dan diet berkalori tinggi antara penyumbang kepada kadar trigliserida darah yang tinggi.

12 cara menurunkan trigliserida

Berikut antara kaedah semula jadi yang dapat membantu turunkan kadar trigliserida anda:

1. Sasarkan berat badan seimbang

Pengambilan kalori yang berlebihan menyebabkan tubuh perlu mengubahnya menjadi trigliserida.

Menurunkan 5-10%
berat badan
 sedia ada dan mengurangkan pengambilan kalori merupakan kaedah berkesan menurunkan kadar trigliserida. Ia juga cara terbaik untuk penjagaan jantung.

2. Hadkan pengambilan gula bantu menurunkan trigliserida

Gula tambahan dalam makanan boleh diubah menjadi trigliserida. Keadaan ini boleh menyebabkan peningkatan kadar jumlahnya bersama faktor risiko penyakit jantung lain.

Gula tambahan ini biasanya terdapat dalam gula-gula,
minuman soda
 dan jus buah.

3. Amalkan diet rendah karbohidrat

Seperti gula, kalori tambahan daripada
karbohidrat dalam makanan
 turut diubah menjadi trigliserida dan disimpan dalam sel lemak.

Sebab itu mengamalkan diet rendah karbohidrat dikaitkan dengan tahap trigliserida lebih rendah, cubalah!

Cara menurunkan trigliserida #4. Lebihkan pengambilan serat

Serat makanan secara semula jadi terdapat dalam buah-buahan, sayuran dan bijirin. Ia juga terkandung dalam sumber tanaman lain seperti kacang, bijian dan legum.

Mengambil lebih banyak serat dalam diet pemakanan harian akan melambatkan penyerapan lemak dan gula
dalam usus
 – membantu mengurangkan jumlah trigliserida dalam darah.

5. Bersenam

Bersenam secara berkala dapat meningkatkan jumlah
kolesterol HDL (baik)
 dalam darah dan secara langsung menurunkan kadar trigliserida.

Apabila digabungkan dengan
penurunan berat badan
, ia sangat berkesan untuk menurunkan trigliserida – penting untuk penjagaan jantung.

6. Elakkan lemak trans dapat menurunkan trigliserida

Lemak trans tiruan ialah sejenis lemak yang ditambah dalam makanan diproses untuk meningkatkan jangka hayatnya. Ia biasa terdapat dalam makanan bergoreng komersial.

Lemak trans juga semula jadi terdapat sejumlah kecil dalam beberapa produk haiwan.

Disebabkan sifat keradangannya, lemak ini boleh menyebabkan banyak masalah kesihatan, termasuklah
peningkatan kadar kolesterol LDL (jahat)
 dan penyakit jantung.

7. Ikan berlemak

Ikan berlemak terkenal dengan khasiatnya pada
kesihatan jantung
 dan kemampuan untuk merendahkan tahap trigliserida.

Salmon, sardin, tuna dan tenggiri adalah beberapa jenis ikan yang sangat tinggi kandungan
asid lemak omega-3
.

Sebaiknya makan 2 hidangan setiap minggu untuk mengurangkan kadar trigliserida dan risiko penyakit jantung.

Cara menurunkan trigliserida #8. Tingkatkan pengambilan lemak tak tepu

Lemak mono tak tepu dan lemak poli tak tepu dapat mengurangkan kadar trigliserida. Ini terutamanya apabila ia menggantikan karbohidrat dalam makanan anda.

Lemak tak tepu tunggal terdapat dalam makanan seperti minyak zaitun, kekacang dan avokado.

Lemak poli tak tepu pula terkandung dalam minyak sayuran, ikan berlemak, kekacang seperti walnut dan bijian contohnya
biji chia.

Baca juga:

9. Corak pemakanan

Rintangan insulin juga menjadi faktor penyumbang kepada kadar trigliserida darah yang tinggi. Insulin bertanggungjawab mengangkut gula ke sel untuk digunakan sebagai tenaga.

Terlalu banyak insulin mewujudkan rintangan tubuh terhadapnya dan menyukarkan penggunaan insulin dengan berkesan. Kesannya berlaku pertambahan gula dan trigliserida dalam darah.

Tetapi jika anda mengamalkan pola pemakanan tetap dipercayai dapat mencegah rintangan insulin dan membantu merendahkan tahap trigliserida, sekali gus menjadi antara cara penjagaan jantung sihat.

10. Hadkan pengambilan alkohol bantu menurunkan trigliserida

Minuman alkohol tinggi gula, karbohidrat dan kalori. Jika kalori ini tidak digunakan, ia akan ditukar menjadi trigliserida dan disimpan dalam sel lemak.

Alkohol juga meningkatkan sintesis lipoprotein berkepadatan rendah yang besar dalam hati – kesannya membawa trigliserida ke dalam sistem tubuh.

11. Tambahkan soya dalam diet

Soya tinggi isoflavon – sejenis sebatian tumbuhan kaya manfaat kesihatan.

Selain dapat
menurunkan kolesterol LDL (jahat)
, protein soya juga dapat merendahkan kadar trigliserida.

Antara produk soya adalah seperti edamame, tauhu, tempe dan susu soya.

12. Lebihkan kacang, antara tip bantu menurunkan trigliserida

Kacang memberikan dos serat pekat,
asid lemak omega-3
 dan lemak tak tepu – berperanan mengurangkan kadar trigliserida.

Antara
pilihan kacang
 ialah
:

Badam

Pecan

Walnut

Gajus

Pistachio

Macadamia

Pastikan anda mengawal pengambilannya kerana kacang tinggi kalori.

Rundingan doktor

Diet pemakanan dan gaya hidup boleh memberikan pengaruh besar pada tahap trigliserida.

Jika tidak pasti diet yang sesuai untuk diamalkan dan mungkin ingin mengambil
suplemen tambahan
 bagi merendahkan kadar trigliserida, berbincanglah dengan doktor terlebih dahulu. Ia penting untuk penjagaan jantung sihat!


Penghidap Diabetes, 3 Jenis Vitamin Ini Boleh Bantu Kurangkan Masalah Saraf Anda!

Antara komplikasi yang sering dialami oleh penghidap diabetes ialah neuropati atau kerosakan pada saraf. Namun, ada beberapa vitamin untuk saraf yang boleh membantu merawat masalah saraf ini. Apakah jenis vitamin untuk urat saraf itu?

Untuk mendapatkan lebih banyak info tentang Kencing Manis, sila dapatkan
di sini
.

Neuropati, kesan dan komplikasi akibat diabetes

Neuropati adalah keadaan di mana berlakunya kerosakan pada saraf yang boleh menyebabkan simptom-simptom yang menyakitkan kepada penghidapnya.

Neuropati biasa berlaku disebabkan kesan diabetes atau kencing manis.
 Ia juga boleh berlaku sebagai kesan sampingan bagi rawatan kemoterapi.

Bagi komplikasi neuropati yang disebabkan oleh diabetes, ia dikenali sebagai neuropati diabetes.

Apabila seseorang penghidap diabetes itu mengalami masalah saraf seperti ini, biasanya ia menyebabkan rasa kebas atau kesemutan pada bahagian kaki dan juga tangan.

Selain itu, ia juga boleh menyebabkan rasa sakit pada sistem penghadaman.

Bagi mereka yang mengalami sakit saraf yang lebih teruk, mereka mungkin akan kehilangan deria rasa sentuhan mereka.

Oleh sebab itu, dalam beberapa kes diabetes, ada dalam kalangan penghidapnya
yang perlu memotong sebahagian daripada anggota badan bahagian bawah seperti kaki, betis atau jari kaki.

Kesemua ini adalah kesan atau komplikasi akibat daripada neuropati diabetes.

Vitamin untuk saraf yang boleh membantu mengurangkan simptom

Masalah saraf adalah antara komplikasi yang sering berlaku kepada penghidap diabetes.

Ada yang bertanya, adakah masalah saraf ini boleh dirawat melalui penggunaan suplemen vitamin tertentu?

Terdapat sesetengah jenis vitamin atau suplemen tertentu yang
boleh membantu masalah saraf dalam kalangan penghidap diabetes.

Vitamin untuk saraf ini berperanan mengurangkan simptom neuropati yang dialami oleh mereka.

Berikut adalah antara jenis vitamin untuk saraf yang sesuai bagi penghidap diabetes:

Vitamin untuk urat saraf 1: Vitamin B-12

Vitamin B-12 yang biasa terdapat dalam produk berasaskan daging haiwan berfungsi sebagai neurotransmiter.

Ia membantu menguatkan fungsi saraf selain membantu menghasilkan sel darah merah.

Mereka yang kekurangan vitamin B-12 dalam tubuh badan mereka lebih berisiko untuk mengalami masalah saraf dan masalah neuropati.

Ada kajian kecil yang menunjukkan bahawa pengambilan suplemen vitamin B-12 boleh membantu mengurangkan rasa sakit akibat neuropati diabetes.

Suplemen vitamin B-12 adalah selamat untuk diambil oleh pesakit diabetes dengan mengikuti arahan pengambilan yang betul.

Selain daripada vitamin B-12,
jenis vitamin B yang lain juga boleh membantu dalam mengurangkan simptom neuropati diabetes.

Ini termasuklah vitamin B-9 atau folat
, vitamin B-6 dan juga vitamin B-1.

Vitamin untuk saraf 2: Acetyl-l-carnitine atau ALC

ALC dihasilkan secara semula jadi oleh tubuh badan manusia melalui buah pinggang dan juga hati.

ALC berperanan mengurangkan tekanan oksidatif serta terlibat dalam fungsi dan penjanaan semula sel saraf.

Kajian ada menunjukkan, pengambilan suplemen ALC bagi penghidap neuropati diabetes boleh membantu mengurangkan rasa sakit mereka.

Selain itu, ia juga didapati boleh memperbaiki masalah deria lain dan memperbaiki fungsi saraf ke paras yang lebih baik.

Ada juga kajian menyatakan bahawa kesan ALC ini akan lebih baik jika diambil pada peringkat awal.

Namun, lebih banyak kajian diperlukan untuk mengesahkannya dengan lebih kuat.

Jika anda ada mengambil ubat pencair darah seperti Coumadin dan Jantoven, anda tidak boleh mengambil suplemen ALC ini.

Ini kerana ia boleh meningkatkan kesan ubat pencair darah tersebut yang boleh menyebabkan pendarahan.

Vitamin untuk urat saraf 3: Asid alfa-lipoik

Asid alfa-lipoik adalah sejenis antioksidan yang boleh didapati dalam kebanyakan makanan yang kita makan.

Fungsi antioksidan adalah untuk mengelakkan kerosakan tisu tubuh badan manusia (tekanan oksidatif).

Apabila seseorang itu mengalami neuropati diabetes, tekanan oksidatif yang berlaku akan menjejaskan saraf mereka.

Dalam kajian berskala kecil, penggunaan suplemen asid alfa-lipoik boleh membantu mengurangkan rasa sakit pada saraf penghidap neuropati diabetes.

Selain itu, ia juga dilihat boleh membantu mengurangkan simptom sakit saraf dan meningkatkan fungsi saraf.

Kajian mendapati, suplemen asid alfa-lipoik ini boleh membantu mengurangkan rasa seperti terbakar dan dicucuk-cucuk dalam masa beberapa minggu selepas penggunaan.

Bagi mereka yang kekurangan kandungan vitamin B-1 dalam tubuh, anda disarankan untuk tidak mengambil suplemen ini.

Ini kerana ia boleh menyebabkan ketoksikan dalam tubuh badan.

Mereka yang kerap mengambil minuman beralkohol juga dilarang untuk mengambil suplemen ini.

Mesti dapatkan nasihat doktor

Apa yang kami kongsikan di sini adalah sebagai maklumat tambahan untuk penghidap diabetes yang mempunyai masalah saraf.

Vitamin untuk saraf ini boleh diambil namun anda perlu mendapatkan nasihat doktor yang merawat anda terlebih dahulu.

Ini kerana, sesetengah vitamin untuk urat saraf ini mungkin boleh mengganggu keberkesanan ubat diabetes yang sedang anda ambil.

Selain itu, sesetengah vitamin untuk saraf ini juga mungkin boleh meningkatkan risiko anda untuk mengalami masalah pada buah pinggang.

Oleh itu, ia tidak boleh diambil sesuka hati tanpa nasihat daripada doktor.


Anda Suka Body Shaming Individu Lain? STOP IT!

Sikap suka menyindir bentuk badan seseorang adalah 1 perbuatan yang selalu kita dengar berlaku. Tahukah anda, perbuatan tidak bermoral itu boleh menyebabkan keyakinan diri individu pudar?

Body shaming
 di mana-mana

Pernah tular di media sosial mengenai tindakan penyanyi dan pelawak, Mark Adam menyentuh berkenaan saiz badan pengacara sebuah realiti program, Sherry Alhadad yang dikatakan ‘besar’. Walaupun mungkin pada pelawak tersebut, apa yang dikatakan adalah dengan tujuan bergurau, tetapi hakikatnya perbuatan tersebut adalah dikategorikan sebagai ‘
body shaming’.

Sejujurnya, tiada siapa yang suka jika diri diejek atau dihina. Apatah lagi kalau perbuatan itu dilakukan secara terbuka di hadapan individu lain. Boleh tebal muka dan hilang ‘mood’ apabila berdepan dengan situasi sebegitu. Rasa geram pasti membara di hati. Nak tahu apa sebenarnya yang dimaksudkan dengan
body shaming?
Teruskan membaca perkongsian artikel ini.

Sikap menyindir bentuk badan

Sebenarnya, dalam kehidupan seharian, kita selalu berdepan dengan situasi seperti ini. Cuma yang membezakan sama ada anda menyedari bahawa ia adalah satu perbuatan
body shaming
ataupun tidak.

Secara ringkasnya,
body shaming
 atau menyindir bentuk badan ini adalah satu perbuatan sama ada mengkritik diri anda sendiri atau individu lain berkaitan dengan
 aspek
penampilan diri
 yang cenderung mewujudkan satu kitaran penilaian diri
yang tidak baik.

Pada sesetengah individu, perbuatan ini mungkin dilakukan atas niat untuk menjadikannya lebih baik tetapi wujud kesan sampingan yang boleh
mengakibatkan masalah
kesihatan mental
 yang serius
, terutamanya apabila ia berkaitan dengan penampilan fizikal seseorang.

Perbuatan menyindir ini boleh terjadi dalam pelbagai cara, antaranya adalah:

Mengkritik penampilan diri seperti membandingkan diri dengan individu lain. Contohnya: “Saya tak cantik seperti dia”, “Tengoklah jendulkan dahi saya”

Mengkritik penampilan individu lain secara berdepan. Contohnya: “Besarnya paha awak, mesti susah nak cari baju yang cantik.”

Mengkritik penampilan individu lain di luar pengetahuan mereka. Contohnya: “Awak perasan tak tudung yang dia pakai hari ini? Selekeh sangat.”

Tanpa mengira bagaimana anda mengatakannya, ia sering kali cenderung ke arah perbandingan dan menimbulkan rasa malu pada individu yang terlibat. Ini sekali gus membuatkan timbulnya idea bahawa setiap individu harus dihakimi dan dinilai berdasarkan ciri fizikal mereka.

Atasi isu menyindir bentuk badan

Kenal pasti individu positif

Anda boleh mengenali individu yang mempunyai pemikiran yang positif mengenai perihal anggota badan. Kenali individu yang menghargai penampilan diri dan kekuatan yang mereka miliki. Luangkan masa bersama individu sebegini pastinya dapat membantu anda yang sering bergelut dengan isu sindiran ini untuk menjadi lebih positif.

Meluahkan

Apabila anda sudah mengenal pasti mengetahui perihal badan anda yang sering menjadi topik sindiran, anda mungkin akan menyedari berapa kerap individu di sekeliling melakukannya kepada anda. Luahkan kepada mereka. Bincangkan mengapa isu sebegitu mengganggu anda dan bantu mereka untuk melihat seandainya isu yang sama turut akan mengganggu dan menyakitkan hati mereka.

Kenali diri

Segalanya adalah bermula dengan diri anda sendiri. Mula untuk mencari apa yang anda gemari tentang badan atau diri anda. Mungkin anda boleh melihat betapa cergasnya anda apabila sering bersenam, bukankah itu sesuatu yang bagus? Raikan diri anda setiap hari.

Menyindir bentuk badan perbuatan jenayah

Jika anda adalah individu yang suka mengejek individu lain media sosial? Mungkin sudah tiba masanya anda berhenti melakukan tabiat buruk tersebut. Kenapa?

Ini kerana
body shaming
atau perbuatan menghina rupa fizikal seseorang dalam apa jua perkhidmatan aplikasi boleh didakwa di bawah Seksyen 233 (1)(b), Akta Komunikasi dan Multimedia 1998 (Akta 588). Hukuman yang mungkin disabitkan adalah denda RM50 ribu dan penjara setahun.

Tingkatkan keyakinan diri

Seperti isu-isu lain yang berlaku disebabkan buli, masalah menyindir bentuk badan akan sentiasa wujud dan hadir melainkan jika anda melihatnya dari sudut yang positif dan sihat.

Perkara yang paling utama yang perlu
anda lakukan adalah untuk menyayangi dan mencintai diri sendiri seadanya
. Sentiasa tingkatkan keyakinan diri anda, okay?

Biarkan sahaja sebarang komen atau kritikan negatif itu berlalu. Usah terlalu memikirkan tentangnya. Tak sakit pun kalau ada individu cakap negatif pasal kita. Anggap sahaja itu adalah tanda mereka cemburu dengan kita.
Think positive, be positive!

Kepada individu yang sering melakukan perbuatan
body shaming
 ini, hentikanlah perbuatan tidak bermoral anda. Tiada manusia sempurna di dalam dunia ini. Belajar untuk menghormati individu lain jika anda ingin dihormati!

Anda mungkin berminat untuk membaca artikel ini:

Anda Suka Tidur Siang? Ini Berita Baik Untuk Anda!

Mari Bersenam Walaupun Setua Mana Pun Anda

BERHENTI Body Shaming Diri Sendiri! Anda Pasti Tak Sangka Kesan Buruknya

Gemuk Pun Ada Banyak Variasi, Betul Ke?

8 Tip Kurangkan Berat Badan

Gemuk Selepas Berkahwin? Ini 6 Punca SEBENAR Yang Anda Perlu Tahu & Elak!


Nefritis Lupus

Definisi

Apa itu Nefritis Lupus?

Nefritis lupus adalah keadaan yang berlaku apabila buah pinggang mengalami keradangan.  Ia dianggap sebagai salah satu komplikasi yang selalu terjadi kepada pesakit Lupus
Eritematosus Sistemik (SLE), atau lebih dikenal dengan nama lupus, iaitu sejenis penyakit auto-imun di mana sistem imun tubuh anda menghasilkan sejenis protein dipanggil auto-antibodi yang melawan tisu dan organ tubuh anda sendiri.

Nefritis lupus terjadi apabila auto-antibodi lupus memberi kesan kepada struktur buah pinggang anda yang memainkan peranan yang amat penting dalam menapis keluar bahan buangan dari badan. Ini menyebabkan radang buah pinggang dan boleh membawa kepada pendarahan di dalam air kencing (hematuria), protein di dalam air kencing (proteinuria), tekanan darah tinggi, fungsi buah pinggang terganggu atau sehingga kegagalan buah pinggang.

Apakah kebarangkalian Nefritis Lupus?

Nefritis lupus menjejaskan lebih kurang 3 dari 10 000 orang di serata dunia lelaki dan wanita. Walau bagaimanapun, ia selalunya lebih terjadi kepada wanita berbanding lelaki dan tipikalnya terjadi kepada mereka yang berusia 20 hingga 40 tahun. Sila berbincang dengan doktor anda untuk maklumat lebih lanjut.

Simptom-simptom

Apakah simptom-simptom Nefritis Lupus?

Gejala yang sering berlaku ialah:

Bengkak pada kaki, pergelangan kaki dan tapak kaki.

Bengkak pada muka dan tangan.

Air kencing gelap.

Darah dalam air kencing.

Air kencing berbuih.

Lebih kerap buang air kecil, terutama pada waktu malam.

Pertambahan berat badan.

Darah tinggi.

Bila saya harus berjumpa doktor?

Jika anda mengalami sebarang tanda atau gejala yang disenaraikan di atas atau jika ada sebarang kemusykilan, sila dapatkan nasihat dari doktor anda. Tubuh setiap orang bertindak secara berbeza. Ia adalah yang terbaik untuk membincangkan dengan doktor anda apa yang terbaik untuk keadaan anda.

Punca

Apakah punca Nefritis Lupus?

Terdapat kecenderungan pada genetik yang boleh menjadi punca nefirtis lupus. Genetik yang pelbagai, kebanyakan masih belum dapat dikenal pasti, boleh menyebabkan kecenderungan ini.

Sistem imun melindungi tubuh badan manusia dari mendapat jangkitan, dengan sistem imun yang bermasalah, tubuh tidak dapat membezakan antara perkara yang bahaya dengan yang sihat.

Pathofisiologi untuk nefirits lupus adalah melibatkan auto-imun. Aut-antibodi bertindak menentang elemen nuklear.

Faktor-faktor Risiko

Apakah yang meningkatkan risiko saya kepada Nefritis Lupus?

Terdapat banyak faktor risiko untuk mendapat nefritis lupus, seperti:

Jantina perempuan.

Berumur 20-40 tahun.

Sejarah penyakit auto-imun.

Penghidap SLE, yang mempunyai risiko dari sejarah keluarga.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Nefritis Lupus didiagnosis?

Jika doktor anda mengesyaki anda mengalami keadaan ini, pemeriksaan fizikal akan dijalankan dan beberapa ujian juga akan disarankan oleh doktor anda. Antara petanda pertama nefirits lupus ialah kewujudan sel darah dalam air kencing atau air kencing yang sangat berbuih. Tekanan darah tinggi dan bengkak di kaki juga adalah tanda anda mungkin menghidap nefirits lupus. Antara ujian yang disarankan untuk anda lakukan ialah:

Ujian darah

Doktor anda akan melihat jika terdapat peningkatan pada tahap bahan buangan badan seperti creatinine dan urea. Secara normalnya, buah pinggang akan menapis keluar bahan terbuang ini.

Pengumpulan air kencing selama 24 jam

Ujian ini untuk mengukur keupayaan buah pinggang anda memilih bahan untuk dibuang. Ia menentukan berapa banyak protein yang wujud dalam air kencing selama 24 jam.

Ujian air kencing

Ujian air kencing mengukur fungsi buah pinggang. Mereka mengenal pasti bacaan:

Protein.

Sel darah merah.

Sel darah putih.

Ujian pembersihan Iothalamate

Ujian ini menggunakan pewarna kontras untuk melihat jika buah pinggang anda menapis dengan betul.

othalamate yang bersifat radioaktif disuntik ke dalam darah anda. Doktor anda akan menguji berapa pantas ia dinyahkan dari tubuh anda. Ia juga mampu menguji secara terus berapa pantas ia meninggalkan darah. Ini dianggap ujian yang paling tepat untuk melihat kelajuan buah pinggang menapis.

Biopsi buah pinggang

Biopsy adalah cara yang paling tepat dan juga paling invasif untuk mendiagnosis penyakit buah pinggang. Doktor anda akan memasukkan jarum yang panjang melalui perut anda dan seterusnya ke dalam buah pinggang. Doktor akan mengambil sampel tisu buah pinggang untuk dianalisa sebarang tanda-tanda kerosakan.

Ultrasound

Ultrasound adalah gelombang bunyi yang membentuk imej teliti buah pinggang anda. Doktor anda akan melihat sebarang detail tentang keabnormalan saiz dan bentuk buah pinggang anda.

Bagaimana pesakit Nefritis Lupus dirawat?

Malangnya, tiada penyembuh untuk nefritis lupus. Matlamat rawatan adalah untuk tidak menjadikan masalah yang ada bertambah teruk. Memberhentikan kerosakan buah pinggang pada peringkat awal boleh dielak dengan cara pemindahan buah pinggang.

Rawatan juga boleh memberi kelegaan dari simptom lupus.

Antara rawatan yang sering dilakukan termasuklah:

Meminimakan pengambilan protein dan garam.

Pengambilan ubat darah tinggi.

Gunakan steroid untuk mengurangkan bengkak dan keradangan.

Ambil ubat yang boleh mengawal sistem imun seperti prednisone, yang mana mengurangkan kerosakan yang dilakukan oleh imun anda terhadap buah pinggang.

Kerosakan buah pinggang yang meluas mungkin memerlukan rawatan tambahan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Nefritis Lupus?

Minum air secukupnya untuk kekal hidrasi.

Amalkan pemakanan yang rendah sodium, terutama sekali jika darah tinggi merupakan masalahnya.

Jauhkan diri dari  merokok mengambil alkohol.

Bersenam secara kerap.

Kekalkan tekanan darah yang normal.

Hadkan kolestrol.

Jauhi ubatan yang boleh menjejaskan buah pinggang seperti ubat anti-keradangan bukan steroid (NSAID).

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Nak Sihat Kan? Ini 10 Jenis Makanan Yang Kalian Perlu ELAK Dalam Menu Harian!

Apakah sebenarnya maksud makanan tidak berkhasiat dan apakah antara jenis-jenisnya makanan tersebut?

Inilah maksud makanan tidak berkhasiat…

Jika mahu menurunkan berat badan atau menghindari masalah kesihatan kronik, anda perlu mengelakkan atau mengurangkan pengambilan makanan disenaraikan sebagai makanan tidak berkhasiat.

Berikut adalah antara senarai makanan tersebut:

#1. Minuman bergula

Sebarang makanan atau
minuman yang mengandungi kandungan gula
 tambahan merupakan antara bahan yang paling tidak sihat pada masa kini.

Apabila seseorang individu mengambil minuman berkalori gula, otak anda tidak ‘mendaftarnya’ sebagai makanan.

Minuman manis merupakan antara faktor utama menyumbang kepada masalah kegemukan pada masa kini dan meminumnya dalam jumlah yang tinggi boleh memacu kepada pertambahan lemak serta masalah obesiti.

#2. Piza

Kebanyakan piza yang dihasilkan secara komersial diperbuat daripada bahan yang tidak sihat.

Doh piza tersebut kebanyakannya diperbuat daripada tepung gandum halus dan daging yang digunakan kebiasaannya adalah
daging diproses
. Ini antara
contoh makanan tidak berkhasiat
.

#3. Roti

Kebanyakan roti komersial adalah tidak sihat, walaupun kepada individu yang tidak mempunyai masalah dengan pengambilan gluten.

Ini kerana, kebanyakan
roti putih diperbuat daripada gandum halus
, mempunyai kandungan nutrien penting yang sangat rendah dan boleh menyebabkan peningkatan mendadak pada tahap kandungan gula dalam darah.

#4.
Jus buah-buahan

Jus buah-buahan
 biasanya lebih banyak kandungan air gula berperisa buah-buahan berbanding buah-buahan yang sebenar.

Malahan, sebenarnya, jus buah-buahan mengandungi kandungan gula sama seperti minuman air berkarbonat yang terdapat di pasaran dan adakalanya kandungan gulanya adalah lebih tinggi lagi.

Perlu ditekankan di sini, jus buah-buahan yang dimaksudkan adalah jus buah-buahan segera dalam kotak, manakala jus buah-buahan menggunakan buah-buahan segar masih dikira berkhasiat dan baik untuk diamalkan.

Maksud makanan tidak berkhasiat #5. Marjerin

Ia seringkali
dianggap sebagai alternatif yang sihat kepada mentega
.
Sebaliknya, ia adalah satu fakta yang tidak benar sama sekali.

Marjerin adalah pseudo-makanan (
pseudo-food
) yang diproses sehingga menghasilkan rasa dan tekstur seperti mentega.

Ia sarat dengan kandungan bahan buatan dan kebiasaannya dihasilkan daripada minyak sayuran industri yang telah dihidrogenasi untuk menjadikannya lebih padat.

Ini sekali gus meningkatkan
kandungan lemak trans
 dengan tinggi sekali.

#6. Pastri, biskut dan kek

Kebanyakan pastri, biskut dan kek merupakan antara maksud makanan tidak berkhasiat yang sering dimakan oleh kebanyakan individu.

Makanan jenis ini diperbuat daripada gula halus, tepung gandum halus dan tambahan lemak, kebiasaannya terkandung lemak trans yang tinggi.

Ia hampir langsung tidak mengandungi nutrien, tetapi lebih banyak kandungan kalori dan bahan yang tidak sihat.

#7. Kentang goreng, kerepek kentang

Kentang adalah sejenis makanan yang baik
 dan berkhasiat untuk kesihatan.

Namun, hakikat ini berubah apabila ia adalah mengenai produk makanan yang terhasil daripadanya, seperti
kentang
 goreng dan kerepek kentang.

Kedua-dua makanan ini mempunyai kandungan kalori sangat tinggi, dan seringkali diambil dalam jumlah yang berlebihan dan banyak.

Makanan ini juga boleh mengandungi
acrylamides
dalam jumlah tinggi, iaitu bahan karsinogen yang terbentuk apabila kentang digoreng, dibakar atau dipanggang.

#8. Maksud makanan tidak berkhasiat: makanan ringan bebas gluten

Kebanyakan individu pada masa kini cuba untuk menggantikan makanan yang mengandungi gluten dengan makanan bebas gluten.

Malangnya, dalam pencarian dan usaha menggantikan makanan mengandungi gluten kepada makanan bebas gluten, seringkali kebanyakan individu memilih untuk menggantikannya dengan
junk food
yang diproses bebas gluten.

Lebih memburukkan keadaan apabila makanan pengganti bebas gluten ini adalah lebih tinggi kandungan
gula
, minyak tidak sihat dan bijirin halus seperti kanji jagung atau kanji ubi kayu.

Penggunaan kanji halus ini akan cenderung meningkatkan
 tahap gula dalam darah
 dengan mendadak, malahan ia adalah sangat rendah dalam kandungan nutrien penting.

#9. Yogurt rendah lemak

Yogurt sememangnya merupakan antara makanan yang berkhasiat
.

Tetapi, sangat menyedihkan apabila kebanyakan yogurt yang berada di pasaran, dijual di pasar raya dan kedai runcit, adalah tidak mendatangkan khasiat seperti diharapkan.

Kebanyakan yogurt tidak mengandungi bakteria probiotik seperti yang dipercayai umum.

Ini kerana apabila yogurt menjalani prosedur pempasteuran selepas penapaian, ia akan membunuh semua bakteria.

#10. Maksud makanan tidak berkhasiat: makanan ringan rendah karbohidrat

Mengamalkan diet
rendah karbohidrat merupakan antara pilihan diet yang sering dilakukan
.

Terdapat pelbagai pilihan makanan sebenar boleh anda makan ketika sedang dalam diet rendah karbohidrat ini yang kebanyakannya adalah berkhasiat.

Namun, sebaliknya bagi produk makanan pengganti rendah
karbohidrat
 diproses, seperti bar coklat rendah karbohidrat tidak sebagus yang dicanangkan.

Ini kerana makanan diproses sebegini akan mengandungi jumlah makanan sebenar sedikit tetapi mempunyai campuran kandungan ramuan tiruan tinggi.

Ini sekali gus menjadikan ia sebagai makanan yang tidak berkhasiat dan perlu dielakkan.


Ini Rupanya Punca Sebenar Badan Berbau! No #5 Selalu Kita Buat Tanpa Sedar!

Pernahkah anda terfikir mengapa badan anda berbau terlalu teruk sedangkan anda sudah meluangkan masa yang agak lama untuk mandi dan telah sebotol habis
menggunakan minyak wangi?
Jangan terkejut, sebenarnya terdapat beberapa punca bau badan yang anda sendiri mungkin belum tahu.

Jom sama-sama kita ikuti artikel ini dengan lebih mendalam lagi!

Untuk mendapatkan lebih banyak info tentang Habit Sihat, sila dapatkannya
 di sini.

Punca bau badan yang sangat mengejutkan!

#1. Kesan sampingan ubat-ubatan

Ya, ubat-ubatan memang boleh menyembuhkan penyakit namun, ia mungkin akan menjadi punca bau badan.

Sebagai contoh, morfin atau ubat demam biasa akan membuat anda berpeluh.

Menurut
Mayo Clinic
, antihistamines, decongestants serta ubat melegakan otot dan saraf boleh mengakibatkan mulut kering lalu menyebabkan nafas berbau.

#2. Ketagihan makanan berempah

Rempah seperti bawang atau cili yang membuat makanan menjadi panas
 seterusnya akan memerlukan badan anda untuk mengeluarkan gas yang mengandungi sulfur untuk menguraikannya.

Ia kemudiannya akan berada dalam darah lalu menyebabkan badan berbau.

 Antara makanan lain yang boleh menjadi punca bau badan adalah brokoli, taugeh dan pelbagai lagi sayur-sayuran.

#3. Tekanan yang berlebihan

Peluh yang keluar akibat tekanan akan lebih berbau berbanding peluh yang biasa hingga menjadi punca bau badan.

 Peluh ini dikeluarkan oleh kelenjar apokrin. Ia kurang mengandungi cecair tetapi mampu menarik lebih bakteria.

Anda mungkin perlu lebih relaks untuk mengurangkan tekanan dan anda juga mungkin perlu membasuh baju anda secara kerap untuk menghalang pertumbuhan bakteria.

#4. Alkohol

Pengambilan alkohol akan memberi kesan kepada badan anda
 dengan serta-merta.

 Ia akan mengalir dalam darah anda lalu menyebabkan mekanisme badan menganggapnya sebagai toksin.

Oleh itu, badan anda akan cuba mengeluarkannya secepat mungkin.

Hati adalah tempat di mana alkohol mengalami proses metabolisme dan selepas itu, disalurkan kepada pundi kencing.

Jika pengambilan alkohol adalah lebih tinggi berbanding kapasiti hati, ia akan mengakibatkan peluh dan nafas anda berbau.

#5. Penggunaan baju dalam yang terlalu lama

Wanita seringkali mengabaikan pembasuhan baju dalam mereka. Sebenarnya, baju dalam meliputi kawasan yang paling
mudah berpeluh seperti ketiak, belakang dan dada anda
.

Baju dalam yang diperbuat daripada material yang mudah menyerap kelembapan juga menjadi punca kuman dan bakteria tumbuh pada masa yang cepat.

#6. Gangguan genetik

Terdapat beberapa mutasi genetik yang dipercayai mampu menghasilkan
Trimethylamine
, iaitu sejenis bahan kimia yang mendatangkan bau sama seperti ikan.

Menurut
National Institutes of Health
, individu yang mempunyainya adalah lebih mudah terdedah kepada depresi dan masalah sosial.

#7. Diabetes

Dalam beberapa kes diabetes yang tidak dirawat, badan akan mula mengekstrak lemak untuk mendapatkan tenaga lalu menyebabkan kadar ketones menjadi tinggi dalam badan.

Ini juga merupakan punca bau badan.
Diet rendah karbohidrat
 dikatakan sebagai penyelesaian terbaik untuk nafas berbau.

Jadi, sudah tahu apa punca sebenar masalah badan berbau anda? Jika masih mempunyai sebarang kesulitan atau pertanyaan mengenainya, sila segera berjumpa doktor okay!


Apa Yang Perlu Dilakukan Jika Masih Positif COVID-19 Walaupun Selepas Kuarantin?

Ramai yang masih keliru mengenai tempoh kuarantin untuk COVID-19. Sudah tentulah, selepas disahkan positif COVID-19, kita perlu melakukan kuarantin kendiri.

Walau bagaimanapun, apa yang perlu kita lakukan jika masih lagi positif selepas tempoh kuarantin?

Bagaimana pula jika kita masih lagi mengalami simptom walaupun selepas berminggu-minggu dijangkiti COVID-19?

Perlukah teruskan kuarantin jika masih lagi positif COVID-19?

Menurut laman sesawang rasmi Kementerian Kesihatan Malaysia (KKM), tempoh kuarantin adalah selama 10 hari sekiranya disahkan positif.

Bagi saringan kontak rapat, kuarantin akan bermula pada hari terakhir anda
terdedah kepada pesakit yang positif COVID-19.

Menurut CDC pula, anda digalakkan untuk terus mengasingkan diri jika masih lagi positif COVID-19 walaupun telah melepasi tempoh kuarantin. Walau bagaimanapun, anda tidak perlu melakukan ujian COVID-19 5 hari selepas diagnosis.

Malah, selepas 5 hari, pesakit boleh menamatkan kuarantin jika mereka tidak mengalami sebarang simptom selama 24 jam.

Walaupun begitu, CDC menggalakkan pesakit melakukan ujian antigen selepas 5 hari untuk memastikan pesakit benar-benar bebas daripada COVID-19. Jika pesakit masih lagi positif, mereka digalakkan untuk terus kuarantin sehingga hari ke-10.

Pesakit yang telah sembuh daripada COVID-19 akan mempunyai RNA COVID-19 selama 3 bulan.

Walau bagaimanapun, pesakit tidak boleh menjangkiti orang lain kerana virus tersebut tidak dapat lagi melakukan replikasi.

Apa yang saya perlu lakukan ketika tempoh kuarantin?

Jika anda disahkan positif COVID-19
, anda perlu melakukan kuarantin, sama ada di pusat kuarantin atau kuarantin kendiri. Selalunya, pesakit akan diminta untuk mengasingkan diri selama 14 hari.

Tetapi, pasti ramai yang tertanya-tanya, mengapa perlu kuarantin selama 14 hari? Mengapa bukan 7, 10 atau 20 hari?

Semuanya bergantung pada tempoh inkubasi. Tempoh inkubasi adalah masa pesakit terdedah dengan virus sehinggalah simptom bermula. Tempoh ini berbeza mengikut jenis virus.

SARS-CoV-2, virus yang menyebabkan COVID-19 mempunyai tempoh inkubasi selama 5 hari. Dalam masa yang sama, hampir 97% individu yang dijangkiti akan menunjukkan simptom dalam masa 11 hari.

Sebab itulah kita perlu melakukan kuarantin selama 14 hari. Tempoh kuarantin ini sudah cukup untuk memastikan kita tidak dijangkiti COVID-19 dan tidak boleh menyebarkan virus ini kepada orang lain.

Jika anda perlu kuarantin, pastikan anda:

Duduk di rumah dan jauhkan diri daripada orang lain sekurang-kurangnya selama 5 hari jika anda merupakan kontak rapat. Pakai pelitup muka walaupun berada di rumah.

Jika anda
mengalami sebarang simptom
, lakukan ujian COVID-19 secepat mungkin.

Jika positif, lakukan kuarantin selama 10 hari. Pantau simptom anda. Jika anda mempunyai simptom yang serius seperti sukar untuk bernafas, pastikan anda mendapatkan rawatan kecemasan secepat mungkin.

Individu yang perlu melakukan kuarantin kendiri dinasihatkan untuk duduk di dalam bilik yang mempunyai tandas berasingan.

Elakkan berjumpa ahli keluarga atau haiwan peliharaan.

Jangan kongsi barang peribadi seperti cawan, tuala, sudu atau garfu.

Pakai pelitup muka dengan betul jika perlu berada di sekeliling orang lain.

Masih lagi alami simptom selepas COVID-19?

Walaupun kebanyakan pesakit COVID-19 akan sembuh dalam masa beberapa minggu, ada juga yang masih mengalami simptom COVID-19 berbulan-bulan selepas dijangkiti.

Kondisi ini turut dikenali sebagai sindrom selepas COVID-19. Salah satu tanda sindrom ini ialah
simptom yang berpanjangan dan lebih daripada 4 minggu.

Warga emas dan individu yang berpenyakit paling berisiko untuk menghidap sindrom ini.

Namun, itu bukanlah bermaksud orang muda akan terlepas. Malah, mereka yang sihat juga akan rasa tidak sihat dan kerap letih walaupun setelah berminggu-minggu dijangkiti.

Antara tanda dan simptom sindrom selepas COVID-19 ialah:

Rasa penat dan letih.

Sukar bernafas.

Batuk.

Sakit sendi.

Sakit dada.

Masalah mengingat.

Sukar tidur malam.

Pening kepala.

Depresi dan kegelisahan.

Demam.

Pening kepala ketika berdiri.

Simpom yang semakin teruk selepas melakukan aktiviti fizikal.

Semua orang yang mengalami sindrom selepas COVID-19 perlu mendapatkan rawatan pakar, lebih-lebih lagi
mereka yang mengalami depresi
 disebabkan Covid walaupun selepas tempoh kuarantin.

Tidak dinafikan, menghidap COVID-19 boleh menjadi pengalaman yang buruk dan boleh mencetuskan trauma dalam sesetengah orang.

Oleh sebab itu, dapatkan pemeriksaan pakar jika simptom yang anda alami tidak sembuh walaupun sudah lama dijangkiti COVID-19.

Kesimpulan

Cara yang terbaik untuk mengelakkan COVID-19
ialah melalui pencegahan
. Pastikan anda mendapatkan vaksinasi secepat mungkin.

Vaksinasi bukan sahaja boleh melindungi diri anda daripada jangkitan, ia juga dapat melindungi orang lain di sekeliling anda.

Antara langkah penting untuk mengelakkan penyebaran COVID-19 ialah:

Mendapatkan vaksinasi COVID-19. Pastikan anda mengambil suntikan penggalak apabila tiba giliran.

Pakai pelitup muka dengan betul. Tutup hidung dan mulut untuk melindungi diri anda dan orang lain daripada jangkitan virus.

Amalkan penjarakkan sosial. Berdiri sekurang-kurangnya 6 kaki daripada orang lain.

Elakkan tempat yang sempit dan tidak mempunyai pengudaraan yang baik.

Basuh tangan dengan kerap
 menggunakan sabun dan air. Anda juga boleh menggunakan
hand sanitiser
 sebagai pengganti.


Segan Perut Menggeleber Lepas Bersalin? Mommies, Boleh Cuba Kaedah Ini, BERKESAN!

Keadaan perut menggeleber merupakan antara
masalah wanita terutamanya selepas bersalin
. Adakah terdapat cara hilangkan perut menggeleber yang berkesan dan mudah untuk dicuba?

Lebih banyak info tentang Kehamilan, dapatkannya
di sini.

Masalah perut wanita selepas bersalin

Tahniah kerana anda telah selamat melahirkan cahaya mata! Ia ada perkara yang paling menakjubkan.

Anda sudah tidak sabar untuk mendapatkan kembali badan seperti dahulu?
Bentuk badan
 ideal bersama
pinggang yang ramping
?

Tidak dinafikan, antara masalah utama bagi kebanyakan
wanita selepas melahirkan anak
 adalah keadaan perut menggeleber.

Sudah tentu ia secara tidak langsung boleh membuatkan anda hilang keyakinan diri, bukan?

Namun, anda dinasihatkan untuk tidak terlalu memaksa diri kerana minggu-minggu awal selepas bersalin adalah
masa untuk berpantang
 dan merehatkan diri.

Sebaiknya, nikmati dahulu
masa bersama si kecil
 dengan sepuas-puasnya.

Apabila anda sudah bersedia, mungkin cara hilangkan perut menggeleber menggunakan
belly binding
 dapat membantu mempercepatkan proses penyembuhan tubuh.

Penggunaan
belly binding
 atau untuk pemahaman mudah, bengkung moden, dianggap sebagai cara untuk mendapatkan badan
sebelum kehamilan
 bagi kebanyakan individu.

Berkesankah cara hilangkan perut menggeleber ini?

Pasti ada yang tertanya-tanya, boleh ke
dapatkan tubuh langsing
 dengan menggunakan bengkung ini?

Umumnya, amalan mengikat perut ini yang melibatkan rutin membalut perut dengan menggunakan kain adalah perkara yang sudah dilakukan sejak berabad lamanya.

Balutan pada perut yang ketat itu dipercayai dapat membantu memberikan sokongan dan menjaga perut agar berada pada tempat dan keadaan sepatutnya.

Secara tidak langsung ia membolehkan tubuh terutamanya bahagian perut untuk melakukan
perubahan setelah melahirkan anak.

Amalan ini juga membantu penyembuhan tubuh dengan betul.

Cuma bezanya cara hilangkan perut menggeleber kini menggunakan bengkung yang lebih bervariasi dari aspek material dan kepanjangan.

Kelahiran secara normal dan pembedahan caesarean

Rutin membalut perut ini dalam
tempoh pemulihan selepas bersalin
 adalah amat sesuai untuk diamalkan terutamanya untuk mereka yang
menjalani pembedahan C-Sec.

Seperti kita sedia maklum, tempoh pemulihan jadi lebih lama dan amat tidak menyelesakan bagi wanita yang menjalani kaedah kelahiran melalui pembedahan.

Ini kerana berbeza
dengan kelahiran faraj,
 kaedah caesarean memerlukan pemotongan banyak lapisan tisu dan otot.

Maka proses
belly binding
 dapat membantu memastikan
jahitan czer anda sembuh
 dengan betul.

Malah berdasarkan kajian mendapati, wanita melalui proses czer dan mengamalkan pemakaian bengkung kurang mengalami kesakitan, pendarahan serta ketidakselesaan berbanding mereka yang tidak menggunakannya.

Baca juga:

Bengkung, efektif sebagai cara hilangkan perut menggeleber

Ketika hamil, pelbagai perubahan
 yang akan anda lalui. Antaranya, tubuh anda akan berkembang dan meregang untuk
menampung tumbesaran bayi.

Proses perkembangan itu juga akan menyebabkan organ bergerak keluar dari kedudukan normalnya. Bahkan otot pada bahagian perut juga akan berkembang untuk memberikan ruang yang secukupnya.

Apabila
anda sudah selamat bersalin
, sudah tentu tubuh perlu menggerakkan otot dan organ tersebut kembali ke kedudukan asalnya.

Sekiranya ikatan pada perut dilakukan dengan betul, ia akan merangkumi bahagian perut dan sekitar pinggul. Ini sekali gus memberikan sokongan pada bahagian lantai pelvik anda.

Di samping itu, pemakaian bengkung moden ini mewujudkan tekanan lembut (
compression
) yang menahan otot dan ligamen dengan selamat pada tempatnya ketika tubuh sedang melalui fasa pemulihan.

Jenis-jenis bengkung

Apabila bercakap
mengenai bengkung, terdapat pelbagai variasinya
 yang boleh dijadikan pilihan. Ia lebih kepada keselesaan pemakai itu sendiri.

Antara jenis yang boleh dijadikan pilihan sebagai cara hilangkan perut menggeleber selepas bersalin adalah bengkung tradisional yang sering dipakai oleh emak-emak kita dahulu.

Bengkung ini mempunyai kain yang panjang dan memerlukan anda untuk membalut tubuh secara manual, bermula daripada bahagian bawah dada sehingga ke pinggul.

Bengkung tradisional ini biasanya menggunakan kain selebar 9 inci dan panjang 16 ela.

Tempoh pemakaian bengkung ini pula adalah sekurang-kurangnya 12 jam sehari untuk selama 30 hari atau lebih.

Namun seiring dengan peredaran masa, di mana segalanya perlu mudah dan pantas, anda mungkin boleh memilih dan mempertimbangkan bengkung moden atau “
pre-constructed” postpartum girdles.

Untuk pilihan bengkung moden ini:

Ia hadir dalam pilihan kepanjangan dan lebar yang berbeza

Didatangkan dengan penggunaan

gaya Velcro atau cangkuk yang memastikan balutan lebih rapi dan kemas

Menawarkan kadar harga yang berpatutan dan boleh disesuaikan dengan bajet anda

1 pilihan cara hilangkan perut menggeleber

Bilakah masa sesuai selepas bersalin untuk mula menggunakan bengkung ini?

Jawapan paling mudah, ia bergantung kepada cara anda bersalin dan variasi bengkung yang ingin digunakan.

Bagi mereka yang melalui
proses kelahiran faraj
 dan ingin menggunakan bengkung tradisional atau moden, ia boleh dilakukan sebaik anda selamat bersalin.

Manakala untuk ibu bersalin dengan kaedah pembedahan, anda disarankan menunggu sehingga luka jahitan czer sembuh dan kering sebelum memulakannya.

Untuk mendapatkan lebih kepastian, berbincanglah dengan doktor sebelum memulakan pemakaian bengkung.

Paling penting, pemilihan bengkung sebagai cara hilangkan perut menggeleber perlulah dilakukan mengikut panduan dan kaedah betul supaya ia menjadi pilihan terbaik dalam membantu proses pemulihan tubuh anda.


Bila Waktu Sesuai Bersama Dengan Pasangan Di Bulan Puasa? Ini Jawapan Pakar!

Ramadan sudah tiba. Setiap daripada kita pasti ingin menyediakan diri untuk memperbanyakkan lagi amal jariah di bulan mulia ini. Bagaimana dengan soalan mengenai waktu sesuai untuk melakukan hubungan seks ketika
bulan puasa
? Adakah anda tahu waktu sesuai jimak malam puasa?

Pasti ramai
pasangan suami isteri
 yang ingin tahu mengenai perkara ini bukan?

Jom sama-sama kita selami artikel ini dengan lebih mendalam lagi!

Untuk mendapatkan lebih banyak info tentang Kesihatan Seksual, sila dapatkannya
di sini.

Hukum melakukan seks ketika bulan puasa

Pertama sekali, kita haruslah ambil tahu perkara penting ini terlebih dahulu – Hukum jimak malam puasa dengan pasangan bukanlah sesuatu yang dilarang dalam agama Islam.

Pun begitu, ada beberapa aturan yang wajib diikuti.

Antaranya adalah pasangan suami isteri dilarang sama sekali untuk melakukan
hubungan intim
 pada
waktu siang
 kerana ia akan membatalkan puasa.

Atau lebih tepat lagi, ketika waktu kalian sedang berpuasa iaitu dari terbit fajar sehingga terbenam matahari.

Seks adalah salah satu perlakuan yang termasuk dalam perkara membatalkan puasa selain makan dan minum. Jadi, patuhilah ia dengan baik.

Sekiranya pasangan suami isteri sudah tidak boleh bersenggama pada waktu siang, ini bermakna kalian berdua hanya boleh melakukannya pada waktu malam atau waktu pagi sebelum sahur.

Persoalannya, pukul berapa yang merupakan waktu sesuai seks ketika bulan puasa?

Waktu sesuai seks ketika bulan puasa menurut pakar

Ramai pasangan suami isteri yang masih berteka-teki dengan perkara ini.

Adakah waktu malam selepas berbuka?Atau waktu pagi sebelum bersahur? Atau kedua-duanya sekali?

Tenang, kami ada jawapannya.

Menurut Profesor Dr. Wimple Pangkahila, Pakar Andrologi dan Seksologi, waktu yang paling sesuai untuk berasmara ketika bulan puasa adalah sejurus selepas berbuka puasa.

Dalam erti kata yang lebih mudah, beliau menyarankan suami isteri untuk ber
hubungan intim
 kira-kira pada pukul 8 malam ke atas.

Ini kerana beliau percaya anda dan pasangan pasti sudah bertenaga kerana sudah berbuka. Namun, terdapat juga pendapat pakar yang lain.

Menurut Dr. Boyke Dian Nugraha yang merupakan seorang Pakar Psikologi, waktu yang paling tepat untuk jimak malam puasa dengan pasangan ketika Ramadan adalah pada jam 3 pagi ke atas.

Ini kerana beliau beranggapan bahawa ia adalah waktu di mana suami isteri sedang
free
dan
horny.

Selain itu, beliau turut menjelaskan bahawa ia adalah waktu paling sesuai kerana kalian berdua boleh terus bangun untuk mandi wajib dan
bersahur selepas itu
.

Tidak kira anda mengikuti pendapat yang mana sekalipun, pastikan kalian berdua tidak lupa untuk mandi wajib untuk berpuasa pada esok hari ya!

Selamat menunaikan ibadah puasa di bulan mulia ini!

Jadi, terdapat 2 pendapat yang berbeza mengenai waktu melakukan hubungan intim ketika bulan puasa iaitu pada waktu malam selepas berbuka dan pada waktu pagi sebelum bersahur.

Sebenarnya, kedua-dua waktu ini adalah sesuai.

Walau bagaimanapun, ini adalah sangat bergantung kepada individu itu sendiri.

Oleh itu, sila bertanya dan berbincang dengan pasangan mengenai perkara ini.

Selepas mencapai kata sepakat, ia tidak lagi akan menjadi masalah.


3 Perkara Yang Akan Berlaku Apabila Anda Berhenti Mengambil Produk Tenusu

Produk tenusu sangat enak, tanpa diragui. Ia juga mempunyai manfaat pada tubuh. Di sebalik manfaat tersebut, produk tenusu juga mendatangkan beberapa masalah terutamanya yang melibatkan sistem penghadaman.

Jika anda berhenti mengambil produk tenusu, anda akan terkejut dengan 3 kesan berikut yang akan berlaku.

1. Masalah perut misteri anda hilang

Masalah perut seperti kembung dan banyak angin mungkin disebabkan oleh produk tenusu. Sudah tentu banyak lagi sebab lain tetapi anda boleh cuba hentikan pengambilannya buat sementara waktu jika masalah perut anda selama ini mengganggu pemakanan anda.

Sekitar 65 peratus manusia mempunyai sekurang-kurangnya sedikit masalah dengan penghadaman laktosa, iaitu sejenis gula yang terkandung di dalam susu produk tenusu. Sebab itu, produk ini sering menjadi punca masalah perut.

2. Mengurangkan masalah alahan

Hidung berair, bersih dan jangkitan sinus yang menyakitkan mungkin akan berjaya dikurangkan selepas berhenti mengambil keju dan susu. Ia tidaklah menyelesaikan masalah tersebut sepenuhnya, dan anda mungkin masih memerlukan ubat-ubatan.

Namun, sekurang-kurangnya ia membantu mengurangkan simptom.

3. Berat badan anda menurun

Ini mungkin berita yang paling menggembirakan bagi sesetengah orang. Keju, contohnya, dikenali sebagai makanan yang menggemukkan. Begitu juga dengan coklat dan beberapa produk tenusu yang lain.

Dengan membuang makanan ini dari diet anda, anda akan terkejut dengan kesannya terhadap berat badan anda. Memang susah, tapi anda boleh cuba untuk mendapatkan hasil yang memuaskan.

Hello Health Group
 tidak menyediakan nasihat perubatan, diagnosis atau rawatan.


1 Minit Sudah Pancut, Adakah Ini Dikira Sebagai Ejakulasi Pramatang?

Setiap pasangan suami isteri pastinya mengimpikan
kehidupan seks di kamar tidur yang indah, puas dan yang paling penting adalah tahan lama
. Pun begitu, ini merupakan satu masalah besar terutamanya bagi lelaki yang mempunyai masalah pancut awal atau ejakulasi pramatang.

Persoalannya, berapa lama tempoh yang dianggap sebagai ejakulasi pramatang? Jom ikuti artikel ini untuk tahu jawapannya!

Untuk mendapatkan lebih banyak info tentang Kesihatan Lelaki sila dapatkannya
di sini.

Masalah pancut awal dalam kalangan lelaki

Ia bukan satu masalah yang boleh dipandang ringan lagi kerana Kajian Kejadian Ejakulasi Pramatang Asia Pasifik dan Kajian Sikap (AP PEPA) menunjukkan,
29% daripada lelaki di Malaysia mungkin menghidapi kondisi ejakulasi pramatang
.

Buat anda yang mungkin belum tahu, ia merupakan satu keadaan kesihatan di mana lelaki terlalu mudah atau cepat memancutkan air mani semasa berasmara.

Akibatnya, ia sudah pasti akan membuatkan pasangan anda terabai ekoran belum puas dengan persetubuhan dan umpama bertepuk sebelah tangan sahaja.

Terdapat dua jenis masalah pancut awal iaitu:

Ejakulasi pramatang primer
 – anda mengalaminya sejak dahulu lagi

Ejakulasi pramatang sekunder
 – anda baru sahaja mengalaminya

Kedua-dua jenis masalah pancut awal ini tetap akan mendatangkan kesan negatif yang sama iaitu
 tewas awal kepada pasangan ketika hubungan seks dijalankan
.

Apa punca sebenar masalah ini terjadi?

Untuk pengetahuan anda, terdapat dua faktor umum masalah pancut awal ini berlaku dan ia terbahagi kepada fisiologi dan psikologi.

Faktor fisiologi

Masalah sistem saraf

Masalah kelenjar tiroid

Paras hormon tidak seimbang

Paras serotonin yang rendah

Kondisi sistem ejakulatori yang tidak normal

Jangkitan pada organ reproduktif, khususnya pada prostat atau uretra

Diabetes dan/atau penyakit jantung

Pengaruh ubat atau dadah

Faktor psikologi

Trauma daripada pengalaman seksual zaman silam

Keresahan mengenai prestasi seksual sendiri

Kerisauan mengenai masalah mati pucuk

Stres dan pelbagai masalah mental yang lain

Disebabkan itu, kesihatan fizikal dan mental perlu berada pada tahap terbaik agar mampu mewujudkan suasana kamar tidur yang lebih sejahtera.

Berapa lama tempoh ejakulasi pramatang?

Hakikatnya, ramai individu yang sekadar berkata perlu tahan lebih lama di ranjang bagi kepuasan nafsu syahwat masing-masing.

Namun ada satu lagi perkara yang mungkin ramai belum tahu iaitu berapa lama tempoh yang dianggap sebagai masalah pancut awal.

Menurut laporan yang dipetik daripada laman sesawang
 National Health Service
 (NHS), tempoh yang dianggap sebagai ejakulasi pramatang adalah 1 minit selepas bermula penetrasi zakar ke dalam faraj.

Dalam erti kata yang lebih mudah, individu lelaki yang terpancut air mani selepas 1 minit sahaja kemasukan zakar ke dalam faraj pasangan boleh dianggap mempunyai masalah pancut awal ini.

Sekiranya anda khuatir diri juga mengalaminya,
segera berjumpa dengan doktor pakar untuk berkonsultasi tentang permasalahan ini
.

Anda tidak keseorangan, jangan malu dapatkan rawatan!

Masalah ini sebenarnya telah menjadi semakin meruncing ekoran sifat lelaki yang mungkin ego, takut atau malu untuk dapatkan rawatan.

Hakikatnya, ketahuilah bahawa anda tidak keseorangan dan sifat berdiam diri hanya akan memusnahkan institusi perhubungan kalian berdua.

Oleh itu, sila dapatkan rawatan masalah pancut awal dengan kadar segera ya?

Antara rawatan yang akan diberi adalah sangat bergantung kepada
 faktor penyebab masalah ini berlaku kepada seseorang penderita
 itu.

Sama ada ia berpunca daripada masalah fisiologi atau psikologi, ia perlu diselesaikan terlebih dahulu sebagai langkah yang paling utama.

Kemudian, doktor mungkin akan menyarankan anda mengambil suntikan hormon atau ubatan viagra agar mampu bertahan lebih lama di ranjang.

Selesaikan masalah pancut awal secara sendiri!

Sebenarnya, masalah ejakulasi pramatang ini mungkin boleh diselesaikan secara sendiri sahaja dengan mengamalkan beberapa tip.

Antara teknik yang boleh diamalkan ketika beraksi untuk mengelakkan tewas awal adalah seperti berikut:

Melancap sebelum bersetubuh

Berhenti seketika ketika hendak terpancut

Mengemutkan faraj
apabila orgasma

Menggunakan
kondom zakar
 atau faraj

Menggunakan
cecair pelincir

Mengamalkan teknik pernafasan yang betul

Dalam masa yang sama, anda juga boleh berbincang dengan pasangan tentang posisi seks yang mungkin boleh melambatkan pengeluaran air mani.

Sekiranya masalah ini masih terjadi setelah kesemua tip ini dilakukan, adalah disarankan untuk anda dan pasangan mendapatkan bantuan profesional.


Paras Kolesterol Anda 'Cantik'? Ini Cara Nak Kekalkannya, Ambil 7 Makanan Ini!

Paras kolesterol yang tidak seimbang, mewujudkan risiko untuk anda mengalami masalah kesihatan. Usah bimbang, Hello Doktor akan kongsikan tip untuk dapatkan kadar kolesterol normal melalui pemakanan.

Untuk mendapatkan lebih banyak info tentang Kesihatan Jantung, sila dapatkannya
di sini.

Paras kolesterol

Kolesterol adalah lemak lipid sterol
 yang dihasilkan secara semula jadi oleh
organ hati
. Tubuh memerlukan sedikit kolesterol untuk dapat berfungsi dengan baik.

Mengekalkan kadar kolesterol normal adalah penting. Ini kerana jika
tahap kolesterol tinggi
 – hiperlipidemia – ia akan mempercepatkan
proses aterosklerosis
.

Ia merupakan keadaan di mana plak berkumpul pada dinding arteri dan menjadikannya lebih sempit. Ia menyukarkan darah melalui saluran darah, jika berpanjangan boleh menyebabkan
serangan jantung
 atau strok.

Jenis kolesterol

Untuk
mengetahui sama ada tahap kolesterol
 anda tinggi atau tidak,
ujian darah kolesterol
 perlu dilakukan. Ia akan menunjukkan tahap kolesterol baik dan jahat dalam darah anda.

Baca juga:

Umumnya, kolesterol dibawa ke seluruh tubuh oleh ‘pembawa’ berbeza – disebut lipoprotein.
Dua jenis kolesterol
 yang biasa adalah:

Kolesterol lipoprotein berketumpatan rendah (LDL). Lebih dikenali sebagai
kolesterol jahat
 kerana jika jumlahnya tinggi ia akan melekat pada dinding arteri

Kolesterol lipoprotein berketumpatan tinggi (HDL). Dikenali sebagai kolesterol baik kerana akan menyingkirkan kolesterol LDL daripada saluran darah

Trigliserida adalah bentuk lemak paling biasa di dalam tubuh. Ia menyimpan dan mengangkut lemak dalam darah.

Segala tenaga tambahan daripada makanan yang tidak diperlukan oleh tubuh akan diubah kepada trigliserida.

Hasil ukuran kolesterol darah adalah kiraan daripada semua kolesterol dan trigliserida dalam darah. Ia merupakan faktor risiko untuk menghidap
penyakit jantung.

7 makanan bantu kekalkan kadar kolesterol normal

Jadi, anda sudah memahami bagaimana keseimbangan tahap kolesterol adalah penting bagi mencegah penyakit jantung, bukan?

Makanan harian anda, antara perkara yang mempunyai kesan kuat terhadap kolesterol dan faktor risiko lain.

Berikut antara makanan yang dapat
membantu menurunkan kolesterol
 dan memperbaiki faktor risiko lain untuk penyakit jantung.

1. Oat & barli bantu kawal paras kolesterol

Memakan bijirin dapat mengurangkan risiko penyakit jantung.

Oat dan barli antara jenis bijirin sangat istimewa kerana
tinggi jenis serat
 larut – beta glukan.

Ia membantu menyeimbangkan kadar kolesterol normal dengan menurunkan
kolesterol jahat
 dalam darah.

Oat berperisa seperti oat segera mengandungi garam dan/atau gula tambahan. Sebaiknya pilih produk yang mengandungi 100% oat seperti
rolled oat.

2. Sayuran & buah-buahan, kekalkan kadar kolesterol normal

Pelbagaikan pengambilan sayur dan buah setiap hari bagi membantu melindungi diri daripada penyakit jantung, strok dan beberapa jenis barah.

Banyak sayuran dan buah yang tinggi serat larut dapat mengurangkan penyerapan kolesterol dan menurunkan
kolesterol jahat
 dalam darah.

Biarkan kulit pada sayuran seperti labu dan lobak untuk memaksimumkan pengambilan serat. Gunakan kulit lemon dan limau di dalam kuah dan sos.

3. Makanan tinggi lemak sihat bantu kekalkan kadar kolesterol normal

Ambil makanan yang
mengandungi lemak mono dan poli tak tepu
yang bagus untuk meningkatkan tahap kolesterol baik dalam darah.

Antara pilihan makanan dengan
lemak sihat untuk jantung
 adalah:

Avokado

Ikan berlemak seperti sardin, salmon dan tenggiri

Kekacang dan bijian

Zaitun

Minyak dan sapuan sayuran

Hindari
makanan tinggi lemak
 seperti mentega, krim dan lemak daging yang dapat meningkatkan tahap kolesterol, sekali gus pencegahan ini membantu mengurangkan risiko penyakit jantung.

4. Legum & kacang

Legum seperti buncis dan lentil adalah sumber serat larut dan protein berasaskan tumbuhan.

Memakan legum dan kacang selain daging
(protein haiwan)
 dapat merendahkan paras kolesterol jahat.

Jika menggunakan legum dalam tin, pastikan anda toskan air garam masin di dalamnya sebelum penggunaan.

5. Kekacang baik untuk kekalkan kadar kolesterol normal

Kekacang mengandungi lemak dan serat yang menyihatkan jantung dan dapat menjaga kolesterol agar terkawal dan seimbang.

Pengambilannya secara berkala dikaitkan dengan tahap kolesterol dan
trigliserida LDL
 yang lebih rendah.

Pilihlah kacang tanpa tambahan garam, tidak dibakar dan dengan kulit kerana mempunyai lebih banyak nutrien.

6. Produk soya

Produk soya
 adalah termasuk tauhu, susu soya dan kacang edamame.

Kajian menunjukkan pengambilan produk soya secara berkala dapat mengurangkan paras kolesterol jahat.

Sebaiknya, pilihlah produk soya tanpa perasa dan garam tambahan.

7. Dapatkan kadar kolesterol normal melalui sterol tumbuhan

Buah, sayuran, kekacang dan bijirin mengandungi sterol tumbuhan tetapi dalam jumlah yang sedikit.

Terdapat juga beberapa makanan yang ditambah sterol tumbuhan seperti marjerin, jus oren dan bijirin
sarapan pagi
.

Pengambilan sterol tumbuhan dapat merendahkan kolesterol jahat kerana ia mengurangkan penyerapan kolesterol.

Walaupun banyak makanan berasaskan tumbuhan mempunyai sterol tetapi jumlah yang dimakan mungkin tidak dapat membantu mengurangkan
paras LDL
 anda.

Anda mungkin perlu memakan suplemen dengan sterol tumbuhan – perhatikan perkataan
plant stanol
atau
phytosterol
 pada label – untuk mendapatkan jumlah harian yang disyorkan bagi menurunkan tahap kolesterol jahat.


Gigitan Haiwan

Definisi

Apa itu Gigitan Haiwan?

Haiwan semata-mata mungkin akan menyerang manusia apabila mereka merasa terancam, sakit, melindungi anak atau wilayah kawasan mereka. Adapun serangan oleh binatang peliharaan adalah lebih biasa. Gigitan haiwan jarang sekali mengancam nyawa, tetapi jika mereka dijangkiti, anda boleh mengalami masalah kesihatan yang serius.

Banyak jenis haiwan boleh menggigit orang dewasa dan kanak-kanak. Gigitan haiwan kebanyakan berasal dari haiwan peliharaan, namun haiwan berikut juga boleh menggigit:

Rakun

Feret

Tupai

Tikus

Apakah kebarangkalian Gigitan Haiwan?

Kanak-kanak lebih kerap digigit daripada orang dewasa. Sebilangan besar gigitan haiwan adalah disebabkan oleh anjing (85 hingga 90 peratus), dengan baki pula disebabkan oleh kucing (5 hingga 10 peratus) dan tikus (2 hingga 3 peratus). Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Gigitan Haiwan?

Apabila gigitan telah berlaku, adalah penting untuk mencari tanda-tanda atau simptom jangkitan.

Tanda dan simptom berikut mungkin menunjukkan jangkitan atau kehadiran serpihan debris di luka anda:

Kemerahan setempat sekitar luka anda

Kehangatan di sekitar kawasan gigitan

Jalur merah daripada kawasan gigitan

Demam

Nanah

Bengkak

Sakit

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda jika mengalami yang berikut:

Lukanya menusuk dengan mendalam atau anda tidak pasti tahap keseriusannya.

Kulit terkoyak/terputus dan berdarah dengan ketara – mulakan meletakkan tekanan dengan pembalut atau kain bersih untuk menghentikan pendarahan.

Terdapat peningkatan bengkak, kemerahan, rasa sakit atau lelehan, yang merupakan tanda-tanda amaran jangkitan.

Anda mempunyai soalan mengenai risiko anda terhadap rabies atau pencegahan rabies. Jika gigitan disebabkan oleh kucing atau anjing anda, cuba pastikan bahawa vaksin rabies yang diberikan pada mereka adalah yang terkini. Sekiranya gigitan disebabkan oleh binatang liar, dapatkan nasihat daripada doktor anda tentang haiwan mana yang paling mungkin membawa rabies.

Kelawar selalunya membawa rabies. Dan terdapat orang yang telah dijangkiti tanpa tanda-tanda gigitan yang jelas. Inilah sebab mengapa Pusat Kawalan dan Pencegahan Penyakit Amerika Syarikat (CDC) mengesyorkan bahawa orang yang bersentuhan dengan kelawar – atau bahkan mereka yang sedang tidur dan apabila bangun mendapati ada kelawar di bilik tidur – untuk dapatkan nasihat perubatan tentang suntikan rabies, walaupun mereka tidak rasa mereka ‘ telah digigit.

Anda tidak mengambil suntikan tetanus dalam tempoh lima tahun yang lalu dan luka itu adalah dalam atau tercemar. Anda mungkin memerlukan suntikan perangsang (
booster
).

Punca

Apakah punca Gigitan Haiwan?

Adalah dipercayai bahawa gigitan haiwan boleh terjadi apabila suatu haiwan tersebut diganggu. Gigitan yang menyerang mungkin berlaku jika anda cuba mengeluarkan makanan semasa seekor anjing sedang makan. Selain itu, ia juga boleh berlaku ketika anda membelai atau bermain dengan haiwan peliharaan anda.

Walau bagaimanapun, dalam banyak kes gigitan haiwan adalah tanpa provokasi. Gigitan tanpa provokasi boleh berlaku di belakang rumah anda. Kadang-kadang rakun atau tupai mungkin menyerang tanpa sebab yang jelas. Sekiranya ini berlaku, haiwan yang menyerang tersebut mungkin sakit dengan parah.

Faktor-faktor Risiko

Apakah yang meningkatkan risiko saya kepada Gigitan Haiwan?

Terdapat banyak faktor risiko untuk gigitan haiwan, seperti:

Kebanyakan orang lebih bimbang tentang gigitan dari haiwan terbiar dan liar, tetapi sebenarnya mana-mana haiwan mempunyai potensi untuk menggigit.

Banyak gigitan sebenarnya disebabkan oleh haiwan peliharaan sendiri atau haiwan yang dimiliki oleh rakan atau jiran seseorang.

Haiwan boleh bertindak secara tidak diduga dan gigitan tidak selalunya berlaku akibat provokasi. Walau bagaimanapun, seekor haiwan lebih cenderung untuk menggigit jika terganggu, merasa terancam, atau terlebih seronok.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Gigitan Haiwan didiagnosis?

Pemeriksaan

Luka akan diperiksa dengan teliti untuk sebarang serpihan. Luka anda mungkin dirawat dengan ejen pelali sebelum doktor anda menelitinya.

Sekiranya doktor anda mengesyaki bahawa anda mengalami keadaan ini, beliau akan melakukan pemeriksaan fizikal untuk mengesan keparahan gigitan haiwan. Kemudian doktor anda akan melaksanakan beberapa ujian:

X-Ray

Doktor anda boleh melaksanakan x-ray untuk memeriksa sebarang keretakan tulang. X-ray juga boleh membantu mereka memastikan tiada serpihan dalam luka yang tidak dapat dilihat semasa pemeriksaan. Sesetengah jenis bahan asing seperti kotoran atau rumput agak mudah diabaikan dalam pemeriksaan.

Bagaimana pesakit Gigitan Haiwan dirawat?

Pengairan

Pada mulanya, doktor anda akan melalukan air pada luka untuk membersihkannya dengan betul. Ini penting untuk mencegah jangkitan. Pengairan mungkin tidak selalunya menghalang jangkitan, tetapi ia mengurangkan risiko. Anestetik setempat boleh digunakan untuk mengurangkan kesakitan.

Debridmen

Gigitan haiwan boleh menyebabkan keadaan kulit terkoyak yang tidak dapat diperbaiki. Prosedur yang dikenali sebagai debridmen mungkin diperlukan untuk membuang kulit dan tisu yang mati, dijangkiti, dan yang tidak dapat diperbaiki. Debridmen kadangkala menyakitkan. Anda mungkin memerlukan anestetik setempat untuk prosedur ini.

Penutupan

Luka yang menembusi kulit biasanya tidak ditutup dengan jahitan. Tetapi terdapat juga beberapa jenis luka yang mesti ditampal atau dijahit, sebaik sahaja selepas berlaku gigitan.

Penjagaan luka

Doktor anda boleh mengesyorkan kaedah rawatan luka yang berbeza, berdasarkan kecederaan yang anda alami.

Ubat-ubatan

Antibiotik boleh diberikan untuk mencegah jangkitan yang disebabkan oleh gigitan haiwan. Jenis gigitan berikut biasanya memerlukan antibiotik:

 Gigitan kucing

 Luka yang memerlukan debridmen

 Luka teruk yang tercemar

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Gigitan Haiwan?

Gaya hidup dan kaedah pengubatan sampingan yang berikut mungkin membantu anda menangani gigitan haiwan:

Jangan sekali-kali membelai, mengendalikan, atau memberi makan haiwan yang tidak dikenali

Abaikan ular jika terjumpa

Perhatikan anak-anak anda dengan teliti apabila di sekeliling haiwan

Berikan vaksin kepada kucing, feret, dan anjing anda terhadap rabies

Kembiri atau kasi haiwan peliharaan anda untuk menjadikannya kurang agresif

Dapatkan suntikan perangsang tetanus jika anda tidak mengambilnya baru-baru ini

Pakai baju dan seluar panjang apabila anda berada di kawasan dengan ular berbisa

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bayi Ada Masalah Lidah Pendek? Mama, Ini 10 Cara Yang Betul Untuk Kenal Pasti!

Tahukah anda, masalah lidah pendek dalam kalangan bayi sebenarnya boleh memberikan kesan terhadap tumbesarannya kelak? Jika anda ingin tahu apakah kesan lidah bayi pendek, teruskan bacaan anda menerusi penulisan ini.

Untuk mendapatkan lebih banyak info berkenaan Keibubapaan, anda boleh klik
di sini
.

Apa itu masalah lidah pendek?

Dalam istilah perubatan, ia disebut sebagai ankiloglossia (
ankyloglossia
). Keadaan ini juga dikenali sebagai
tongue tie
 dalam bahasa Inggeris.

Ia merupakan
satu keadaan yang menyekat atau membataskan pergerakan lidah
 bayi sejak dilahirkan.

Ia berlaku apabila lidah bayi kekal melekat dengan dasar mulutnya dan menjadikan otot nipis di bawah lidah atau frenulum terlalu pendek.

Dengan itu, pergerakan lidah akan menjadi terhad dan sekali gus mengganggu fungsi lidah bayi.

Apakah tanda-tanda lidah pendek dalam kalangan bayi dan kanak-kanak?

Tanda atau simptom lidah pendek dalam kalangan bayi boleh dikategorikan sebagai sederhana atau teruk.

Lidah bayi mungkin kelihatan seperti berbentuk jantung atau mungkin mempunyai takuk di dalamnya.

Antara tanda-tanda atau simptom bayi anda mengalami masalah lidah pendek ialah:

Sukar untuk menghisap susu ketika menyusu

Bayi kerap berasa lapar

Sesi penyusuan bayi menjadi lebih lama

Bayi sukar untuk menambah berat badan

Bunyi ‘klik’ ketika bayi sedang menyusu badan

Bagi kanak-kanak pula, antara tanda mereka mengalami masalah ini ialah:

Mengalami gangguan atau masalah pertuturan

Sukar menjilat aiskrim

Sukar untuk menelan makanan

Tidak boleh atau sukar untuk menggerakkan lidah ke lelangit atau tepi mulut

Sukar untuk mengeluarkan lidah daripada mulut

Jenis-jenis lidah bayi pendek

Untuk menentukan jenis atau kategori masalah lidah bayi pendek, kita akan menggunakan skala atau Klasifikasi Hazelbaker.

Klasifikasi ini telah digunakan secara meluas dalam dunia perubatan.

D
alam Klasifikasi Hazelbaker, terdapat empat jenis kategori lidah pendek:

Jenis 1

Otot nipis di bawah lidah atau frenulum mempunyai ciri yang nipis dan elastik.

Ia melekat pada hujung lidah sehingga ke bahagian dalam rongga mulut. Jika dilihat dari hadapan, ia kelihatan seperti bentuk jantung (
love
).

Jenis 2

Otot nipis di bawah lidah mempunyai ciri yang nipis dan elastik. Ia berada hanya 2 hingga 4 milimeter daripada hujung lidah dan melekat ke bahagian dalam rongga mulut.

Jenis 3

Frenulum atau otot nipis di bawah lidah bersifat lebih tebal, berserabut dan tidak elastik. Ia melekatkan bawah tengah lidah dengan dasar mulut bayi.

Jenis 4

Frenulum atau otot nipis di bawah lidah tidak kelihatan, namun masih boleh dirasai. Ia bersifat tebal, berserabut dan melekat daripada dasar bawah lidah ke bahagian dasar mulut bayi.

Selain daripada Klasifikasi Hazelbaker, anda juga boleh menggunakan alat penilaian TABBY untuk menilai masalah lidah pendek bayi anda.

Ini kesan
tongue tie
 terhadap anak anda

Apabila berlakunya masalah lidah bayi pendek, ia sememangnya boleh memberikan kesan atau impak terhadap bayi tersebut.

Kesan ini akan semakin jelas apabila bayi semakin membesar.

Antara kesan utama lidah anak pendek ialah:

#1. Kesan terhadap penyusuan

Bayi dengan keadaan lidah yang normal
tidak mempunyai masalah untuk menyusu dengan selesa
.

Namun, bagi bayi yang mempunyai masalah frenulum yang pendek, mereka akan sukar untuk menghisap puting sewaktu disusukan.

Bukan itu sahaja,
puting payudara ibu juga akan mudah mengalami luka
 dan melecet setiap kali menyusukan bayi.

Apabila bayi tidak dapat menyusu dengan baik, maka mereka tidak akan mendapat nutrisi daripada susu secukupnya.

#2. Kesan terhadap proses kunyahan dan menelan makanan

Bayi dengan lidah yang normal tidak mempunyai masalah yang besar untuk mengunyah dan menelan makanan.

Ini kerana lidah dapat membantu menggerakkan makanan dalam mulut dengan baik dan berkebolehan menolak makanan ke dalam tekak sewaktu menelannya.

Namun, bagi masalah
tongue tie
, makanan akan menjadi sukar untuk digerakkan dalam mulut.

Selain itu,
karies gigi juga lebih mudah terbentuk
 memandangkan lidah tidak dapat membersihkan sisa makanan pada celah gigi atau bawah lidah dengan berkesan.

#3. Kesan terhadap pertuturan

Otot lidah yang normal boleh membuat pelbagai gerakan untuk menghasilkan bunyi perkataan atau percakapan.

Namun, bagi masalah frenulum atau otot nipis di bawah lidah yang pendek, ia akan mengganggu kualiti pertuturan bayi atau kanak-kanak.

Sebutan bayi atau kanak-kanak akan menjadi tidak betul, kelajuan percakapan yang tidak sama, ritma sebutan yang terganggu
selain sebutan yang kurang jelas.

#4. Kesan terhadap kehidupan sosial

Apabila bayi anda membesar dan memasuki alam kanak-kanak, mereka akan berdepan dengan beberapa masalah yang berkaitan aktiviti sosial.

Disebabkan mereka tidak mampu untuk bercakap, meniup, dan menjilat dengan baik, maka mereka mungkin akan menolak atau tidak dapat menyertai sebarang aktiviti bersama rakan-rakan.

Masalah ini juga akan membuatkan mereka berasa malu dan rendah diri di hadapan rakan-rakan yang lain.

Jadi, ibu bapa perlu kenal pasti perkembangan setiap anak-anak agar lebih awal bertindak.


Keliru Nak Sarapan Apa? Jom Try Menu Sarapan Pagi Yang Sihat Dan Sedap Ini

“Emm, nak makan apa pagi ni…”
Biasalah kalau pada waktu pagi, masing-masing sudah tidak tahu mahu mengambil jenis makanan apa sebagai hidangan pertama mereka pada hari tersebut. Tetapi, pernahkah anda terfikir untuk mengambil menu sarapan pagi yang sihat?

Bihun goreng, nasi lemak, roti canai, kuih karipap, teh tarik, semua telah dicuba pada hari-hari yang lepas. Kadangkala, menu sarapan pagi yang sama setiap hari juga boleh
menghilangkan selera makan
.

Apa kata, kami cadangkan beberapa jenis menu sarapan pagi yang sihat yang mungkin anda boleh cuba dan membuka selera anda pada setiap pagi. Bukan apa, tidak elok juga kalau setiap hari anda
makan makanan berminyak dan berlemak
 sebagai hidangan sarapan anda.

Untuk mendapatkan lebih banyak info tentang Pemakanan Sihat, sila dapatkannya
di sini.

Jenis-jenis menu sarapan pagi yang sihat yang boleh anda cuba

#1. Telur

Hidangan yang satu ini pasti diambil oleh hampir kesemua orang pada waktu sarapan pagi.
Nasi lemak dengan potongan telur rebus
, atau bihun goreng dengan sebiji telur goreng, siapa sahaja yang mampu menolak keenakannya.

Mungkin selepas ini anda boleh mencuba hidangan telur dengan
cara penyediaan yang lebih sihat seperti telur rebus
 dan juga
poached egg.

Kajian telah menunjukkan bahawa memakan telur pada waktu pagi boleh meningkatkan rasa kekenyangan, mengurangkan pengambilan kalori pada hidangan seterusnya dan membantu
mengekalkan kestabilan gula darah
 dan tahap insulin.

Tambahan lagi, bahagian kuning telur mengandungi
lutein
 dan
zeaxanthin
, sejenis antioksidan yang membantu mencegah penyakit mata seperti katarak dan degenerasi makula.

Selain itu, telur juga merupakan
sumber kolin yang terbaik
, iaitu nutrien yang amat membantu dalam perkembangan kesihatan otak dan hati.

Baca juga:

Tak Boleh Makan Telur &Daging Kalau Ada Kolesterol Tinggi, Betul Ke?

Telur Masin VS Telur Rebus: Yang Mana Satu Lebih Sihat Untuk Anda?

#2. Yogurt Greek

Pada kebiasaannya, makanan yang ditapai atau difermentasi adalah sangat baik untuk kesihatan usus anda dan diambil untuk sarapan pagi,
begitu juga dengan yogurt Greek
.

Protein yang terkandung dalam yogurt ini pula telah menunjukkan kesan
mampu mengurangkan rasa lapar
 dan mempunyai kesan terma yang lebih tinggi berbanding lemak dan karbohidrat. Kesan terma bermaksud peningkatan kadar metabolik yang berlaku setelah anda makan.

Selain itu, yogurt dan juga produk-produk tenusu yang lain juga membantu dalam pengawalan berat badan kerana makanan jenis ini meningkatkan tahap hormon yang menggalakkan kekenyangan.

#3. Oat sebagai sarapan pagi sihat

Siapa sahaja yang
tidak kenal dengan oat
 atau oatmeal dan ramai yang pasti tahu ia adalah jenis makanan yang sesuai diambil sebagai menu sarapan pagi yang sihat.

Oat mengandungi sejenis serat unik yang dipanggil
oat beta-glucan
. Antara kebaikan serat ini ialah dapat
mengurangkan kolesterol dalam tubuh anda.
 Selain itu,
oat beta-glucan
 adalah sejenis serat likat yang menggalakkan rasa kenyang jika anda memakannya.

Walau bagaimanapun, perlu diingat bahawa satu cawan oat (sekitar 235 gram) hanya mengandungi sekitar 6 gram protein sahaja, yang mungkin tidak mencukupi untuk memenuhi keperluan sarapan yang
kaya dengan kandungan protein.

#4. Kekacang

Jika anda makan kacang semata-mata pada waktu sarapan pagi, ia mungkin sedikit pelik. Malah, ia mungkin kurang enak dan kurang memuaskan perut anda.

Oleh itu, salah satu cara yang boleh anda lakukan adalah dengan
menambahkan kekacang dalam hidangan sarapan pagi anda
. Mungkin anda boleh mencuba nasi lemak dengan tambahan kacang yang lebih, roti panggang dengan kacang parang dalam tin atau hidangan yogurt dan oat dengan campuran kacang.

Selain itu, kekacang juga merupakan menu sarapan pagi yang sihat. Ia dilihat mampu mengurangkan rintangan insulin dan mengurangkan keradangan. Kesemua jenis kekacang juga tinggi dengan kandungan magnesium, kalium dan lemak mono tidak tepu yang baik untuk kesihatan jantung.

#5. Cuba makan buah pisang semasa sarapan pagi

Ini mungkin antara jenis menu sarapan pagi yang sihat, paling mudah, ringkas dan menjimatkan masa. Anda tidak perlu hidangan sampingan lain kerana
buah pisang sudah sedia enak
 walaupun anda memakannya begitu sahaja.

Pisang amat terkenal dengan kandungan kaliumnya yang tinggi. Jika anda masih tidak mengetahui apakah fungsi kalium untuk tubuh anda, disini kami ingin membuka rahsianya.

Kalium adalah nutrien yang penting yang membantu menurunkan tekanan darah secara semula jadi. Jika anda menginginkan menu sarapan pagi yang lengkap dengan pelbagai nutrien, campurkan potongan pisang dalam hidangan bijirin anda atau kisar untuk dijadikan
milk shake.

Kesimpulan

Mengapa menu sarapan pagi yang sihat amat penting? Kerana sarapan pagi
membekalkan tenaga yang mencukupi
 untuk memulakan hari anda setelah anda tidak memperoleh sebarang sumber tenaga ketika anda tidur pada waktu malam.

Tambahan lagi, jika anda
skip
 waktu sarapan pagi anda, anda akan lebih cenderung untuk makan lebih banyak atau
meningkatkan pengambilan kalori
 pada waktu makan yang seterusnya.